Tri krivca za lošije poslovanje evropskih banaka – Bankar.me\nAugust 1, 2012 BANKE, SVIJET Leave a comment\nRezultati poslovanja evropskih banaka u drugom tromjesečju svjedoče o brojnim ožiljcima koje su im nanijeli evropska dužnička kriza, međunarodne istrage zbog namještanja libora, stagnacija u ekonomiji ili recesija te stroža pravila regulatora.\nIako još uvijek profitabilne, banke su izvijestile o oštrom padu dobiti u poređenju s nivoima od prije krize, pa se ulagači brinu da bi mršavi rezultati mogli postati norma u bankarskoj industriji dok ona prolazi kroz duboke strukturne reforme.\n“Prilično je sumorno raspoloženje. Predstoji nam vrlo teško ljeto”, kazao je Chris Wheeler, analitičar u Mediobanci u Londonu. “Pitanje je ulazimo li u novi koncept, ne samo u investicionom bankarstvu, već i u upravljanju bogatstvom te drugim proizvodima koji će zabilježiti niže prinose”. U samo sat vremena, danas su četiri vodeće evropske banke potvrdile su da su teška vremena i pokazale koliki je njihov uticaj na zaradu.\nSergio Ermotti, izvršni direktor švajcarske banke UBS koja je šokirala ulagače s oštrim padom dobiti, ukratko je protumačio raspoloženje. “Povratak povjerenja može se dogoditi jedino kada klijenti počnu vjerovati da postoji jasno i trajno rješenje za današnje ekonomske i političke izazove, a to će zahtijevati podosta vremena”, kaže Ermotti. UBS je zabilježio gubitak od 349 miliona švajcarskih franaka u poslovima savjetovanja i osiguranja vezanim uz prvu javnu ponudu dionica američke društvene mreže Facebook, održane u maju. Švajcarska banka najavila je da će preduzeti poteze protiv američkog tržišta Nasdaq i to zbog, kako kažu, velikih propusta u upravljanju inicijalnom ponudom dionica.\nNjena dobit u drugom se tromjesečju više nego prepolovila, na 425 miliona franaka, budući je njena investiciona banka poslovala s gubitkom zbog slabijih aktivnosti trgovanja, povrh gubitaka zbog Facebooka.\nKonkurentska Deutsche Banka, koja je pogođena sličnim padom aktivnosti trgovanja u svojoj investicionoj banci, gdje joj je dobit smanjena za 63 posto, ističe izazove s kojim su suočeni novi čelnici te najveće njemačke banke u vrijeme dok pripremaju drastičnu promjenu strategije.\nŠpanska BBVA, druga po veličini banka u toj zemlji, izvijestila je o oštrom padu polugodišnje dobiti, i to za oko 30 posto, zbog rezervacija za potrebe pokrića gubitaka u vezi loših stambenih kredita, kao što je svim bankama u zemlji bilo naloženo zbog sve ozbiljnije recesije. BBVA će u budućnosti biti primorana stavljati više sa strane a negativni uticaj posrnulog španskog tržišta nekretnina mogla bi osjećati još godinama.\nAustrijska Erste Banka, pak, snizila je već drugi put u posljednja tri mjeseca svoje prognoze dobiti u 2012. godini, u okolnostima pogoršanja stanja u ekonomijama širom Evrope. Jedina svjetla tačka je da banke i dalje bilježe dobit, za razliku od najgorih dana globalne finansijske krize u razdoblju od 2008. do 2009. godine. (poslovni.hr)\nPOJMOVIAnalize Banke BBVA Deutsche Bank Erste Bank AG Austria Eurokriza Finansijski izvještaji Mediobanca UBS\nPrevious ECB će ubrzano štampati eure?\nSljedeći Hoteli u Italiji spuštaju cijene zbog katastrofalne sezone


Razvojni biznis centar Kragujevac raspisao je Javni poziv za mlade nezaposlene zainteresovane za obuke na radnom mestu za poslove CNC operatera i operatera brizganja plastike.\nRazvojni biznis centar Kragujevac raspisao je Javni poziv za mlade nezaposlene zainteresovane za obuke na radnom mestu za poslove zavarivača.\nNa poziv mogu da se prijave mladi, nezaposleni, do 30 godina starosti, odnosno 35, u slu…\nU uvodnom delu sastanka, menadžer projekta Andrea Pio …\nRazvojni biznis centar Kragujevac raspisao je Javni poziv za mlade nezaposlene zainteresovane za plaćenu obuku na radnom mestu za poslove Operatera na liniji za profilisanje.\nNa poziv mogu da se prijave mladi, nezaposleni, …\nCilj projekta je unapređenje zaštite i očuvanja vinogr…\nRazvojni biznis centar Kragujevac raspisao je Javni poziv za učešće u programu obuka na radnom mestu u Kraljevu i Kniću. Javni poziv deo je projekta ’’Konkuretni poslodavci za inkluzivno društvo’’, koji Razvojni biznis centar sprovodi u partnerstvu s…


Odričeš se prava na štrajk, dobijaš trogodišnji kolektivni ugovor! Ustav? Zakon? Moral? Uriniranje po sirotinji Srbije - Jutarnji GLASnik\nHomeEKONOMIJAOdričeš se prava na štrajk, dobijaš trogodišnji kolektivni ugovor! Ustav? Zakon? Moral? Uriniranje po sirotinji Srbije\n„U skladu sa dogovorom, predstavnici sindikata prihvtili su da se uzdržavaju od bilo kakvih štrajkova tokom celog perioda trajanja novog kolektivnog ugovora“, navodi se u saopštenju Vlade Srbije.\n„Svake godine u februaru, plate zaposlenih usklađivaće se sa projektovanom inflacijom, koju objavljuje NBS, a za 2018. godinu, plate će biti povećne za 4,5 odsto. Za 2017. godinu povećanje će biti 2,2 odsto od avgusta (kako bi se izjednačilo sa godišnjom projektovnom inflacijom)“, navodi se u saopštenju.\n„Dogovoreno je da se naknada za noćni prevoz duplira. Naknada će biti duplirana u slučajevima kada zaposleni moraju da dođu ranije ili da ostanu duže na poslu od redovnog vremena saobraćanja javnog prevoza“.\n„Vlada Srbije smatra da je postignuti dogovor odličan pokazatelj da je Srbija dobro mesto i za domaće i za strane investitore, što doprinosi daljem ekonomskom rastu i razvoju zemlje“.


Reforma pravosuđa će potrajati | BN\nReforma pravosuđa će potrajati\nMinistar pravde BiH Bariša Čolak rekao je danas da će reforma pravosuđa trajati duže vrijeme kako bi se zakonodavstvo BiH što više i što brže prilagodilo evropskoj pravnoj tekovini, ali i dodatno osposobile domaće pravosudne institucije.\nRepublika Srpska 29.01.2014 | 17:29\nMinistar pravde BiH Bariša Čolak rekao je danas da će reforma pravosuđa trajati duže vrijeme kako bi se zakonodavstvo BiH što više i što brže prilagodilo evropskoj pravnoj tekovini, ali i dodatno osposobile domaće pravosudne institucije. Čolak je u pauzi konferencije ministara pravde u BiH, koja se održava u Sarajevu, rekao novinarima da postoji ogroman prostor da pravosuđe BiH postane potpuno nezavisno, profesionalno, efikasno i odgovorno. "Nažalost, mi nismo dostigli taj nivo, a na nama je da radimo da se bar približimo tim zahtjevima koji se od nas traže i koji su stavljeni pred institucije BiH", rekao je Čolak. Savjetnik ministra pravde Republike Srpske Nikola Kovačević rekao je da se postavlja pitanje koliki su do sada postignuti rezultati u reformi pravosuđa. On je iznio stav Srpske da nije dobro pripremljena današnja konferencija, na kojoj se, između ostalog, raspravlja o izvještaju institucija sektora pravde u BiH o provođenju Strategije za reformu sektora pravde u BiH i njenog Akcionog plana za period od 2009. do 2013. godine, te nacrtu Strategije za reformu sektora pravde u BiH od 2014. do 2018. godine. "Smatramo da konferencija nije dobro pripremljena jer nismo usaglasili stavove oko ovih važnih dokumenata koji su predmet današnje rasprave. Mi to nismo čak usaglasili ni na radnim tijelima ministarske konferencije, pa nemamo formalne uslove da glasamo za predložene dokumente", rekao je Kovačević. On je naveo da su prethodnu strategiju usvojile entitetske Vlade i Savjet ministara BiH, nakon čega je uspostavljena ministarska konferencija koja je, sa ostalim relevantnim faktorima, dijelom provodi. "Mi smatramo da vlade entiteta i Savjet ministara moramo informisati šta smo do sada uradili, kako bi donijeli novu strategiju koja treba biti rezultat kompromisa ministarske konferencije. Danas ćemo predložiti da konferencija zauzme stav da se da razuman rok u kojem ćemo usaglasiti stavove po ovim pitanjima", rekao je Kovačević. On je istakao da je predstavnicima iz Srpske najvažnije pitanje reforme pravosudnih institucija na nivou BiH, Zakona o sudu BiH, Zakona o visokom sudskom i tužilačkom savjetu BiH, odnosno redefinisanje njegove uloge, te donošenje zakona o Ustavnom sudu BiH, koji radi po pravilima koje je on donio.\nO cemu ti pričaš junače prvo trebas imati sudstvo da bi ga mogao da reformises,ovako kako ova nakaradija radi treba ga razvaliti, primiti ljude sposobne da rade taj posao, i da ne slušaju sta ce Bakir da naredi,nego da rade po evro standardu i da bude pravda za sve,ova danasnja nakaradija sto zovu sudstvo radi samo na nacionalnoj osnovi.


Asus predstavio Maximus VIII Extreme Assembly i Geforce Matrix GTX 980 Ti - VidiLAB\nNjihova nova plazmeno-brončana boja komponenti prvi put je predstavljena na ovogodišnjem IFA sajmu, dajući im posebnost i orginalnost u odnosu na druge proizvođače.\nMaximus VIII Extreme Assembly predstavlja jednu od najbogatijih opremljenih desktop matičnih ploča, prvi nudeći 10 gigabit Ethernet opciju. Bazirana je na Intelovom Z170 čipsetu i LGA 1151 socketu, pružajući podršku za šestu generaciju Intelovih procesora, navodi službeno priopćenje.\nOva flagship gaming matična ploča namijenjena je prvenstveno elitnim igračima, implementirajući novi SupremeFX, ESS ES9018K2M digital-to-analog konverter i 10G Express, koji podržava brzinu do 100Mbit/s.\nInovacije koje uključene su 5-Way Optimization auto-tuning za brzo podizanje performansa, Pro Clock za podzianje baznog takta, druga generacija T-Topology tehnologije za ekstremni DDR4 overclocking i novi Extreme Engine Digi+ za voltažu.\nASUS LANGuard i GameFirst tehnologije uključene su kako bi eliminirale lag i pružila bolje online-gaming iskustvo.\nPloča ATX formata podržava memoriju do 64 GB, quad-GPU od Nvidije i AMD-a. Dolazi s 4 x USB 3.1 porta (3 x Type-A i 1 x Type-C), 8 x USB 3.0 porta, 6 x USB 2.0 porta.\nPredstavljena grafička kartica dolazi s 6 GB GDDR5 memorije, 384-bitnim memorijskim sučeljem i radnim taktom od 1190 MHz za gaming način rada, te 1216 MHz u OC načinu. Za hlađenje zaslužni su wing-blade ventilatori za 30 posto bolje hlađenje i tri puta tiši rad, navodi kompanija.\nDolazi sa softverskim tehnologijama i programima kao što su DirectCU II, Memory Defroster, Safe Mode, Digi+ regulacijskim modulima i GPU Tweak II.\nInformacije o cijeni ili dostupnosti matične ploče ili grafičke kartice nisu objavljeni.\nNašu zadnju recenziju Asusove grafičke kartice, Strix GTX 960, možete pročitati ovdje. A zadnju matičnu ploču od Asusa, A88X-Pro, na ovoj stranici.


DELEGACIJA FSS U PEĆINCIMA, OPREMA ZA 15 KLUBOVA | MESTA U KOJIMA SE RAĐAJU NOVI MITROVIĆI, VLAHOVIĆI, TADIĆI, ĐURIČIĆI…(VIDEO) | Fudbalski savez Srbije\nDELEGACIJA FSS U PEĆINCIMA, OPREMA ZA 15 KLUBOVA | MESTA U KOJIMA SE RAĐAJU NOVI MITROVIĆI, VLAHOVIĆI, TADIĆI, ĐURIČIĆI...(VIDEO)\nPosle Obrenovca, na red su došli Pećinci. Delegacija Fudbalskog saveza Srbije koju su činili zamenik predsednika Nenad Bjeković, generalni sekretar Jovan Šurbatović, selektor A tima Dragan Stojković i direktor Stevan Stojanović, posetila je ovo malo vojvođansko mesto i uručila pakete sportske opreme predstavnicima 15 klubova sa te teritorije.\nUvažene goste iz Beograda dočekali su predsednik Opštine Pećinci Siniša Đokić i predsednik Opštinskog fudbalskog Saveza Dragan Despotović, koji su podsetili da je Fudbalski savez Srbije već nekoliko puta pomagao njihove klubove, kako sportskom opremom, tako i novčano.\nNajveću pažnju među lokalnim žiteljima, ali što je posebno interesantno i među onim najmlađim ljubiteljima fudbala u Pećincima, privukao je selektor Orlova Dragan Stojković koji je vrlo strpljivo delio autograme i fotografisao se sa svima.\n„Uvek mi je bilo zadovoljstvo da se družim sa decom. Tako je bilo i ostalo. Lepo je što smo uoči nastavka kvalifikacija i tri veoma bitne utakmice u septembarskom terminu, iskoristili priliku da dođemo u ovo prelepo mesto i da obradujemo ovu dečicu. Opet smo u ulozi donatora, drago mi je da možemo da izađemo u susret klubovima kojima je sportska oprema preko potrebna za treninge i takmičenja“.\nSelektor je još jednom apostrofirao činjenicu da su mala mesta poput Pećinaca fudbalska baza Srbije u kojoj se rađaju i stasavaju novi Mitrovići, Vlahovići, Tadići, Đuričići…\n„Ove sredine su najbolji izvori talenata. To nećemo naći ni u Beogradu, ni u Nišu, ni u Novom Sadu ili bilo kom drugom velikom gradu u Srbiji. Talenti se rađaju na ovakvim terenima. Dolazio sam često u ove krajeve, ali mislim da sam prvi put baš u Pećincima i mnogo se lepo osećam. Lepo je upoznati svoju zemlju, mesta u kojima ranije niste bili… da se vidi ko smo, gde smo i šta smo“.\nSudeći prema interesovanju ljubitelja fudbala iz malih mesta u Srbiji, možemo očekivati sasvim solidnu posetu na tribinama stadiona Rajko Mitić u utakmici protiv Luksemburga.\n„Naravno, 4. septembar je jako bitan dan za sve nas. Igramo protiv Luksemburga i nadam se da će ova dečica doći da nas podrže u borbi za nova tri boda u kvalifikacijama. Za njih je to san, a nama obaveza da ih ne razočaramo. Daćemo sve od sebe da sa stadiona odu srećni i zadovoljni“ – pričao je Stojković potpisujući dresove među kojima se našao i jedan original iz njegove igračke karijere:\n„Čoveče, Mister Bejbi… taj dres ima blizu 30 godina… neverovatno. Zaista lepa uspomena. Sećam se tog perioda, tog dresa, te reklame…“.\nOdmah nakon opreme, delegecije su se sa stadiona Donjeg Srema preselile u zgradu Opštine Pećinci, gde je predsednik Opštine Siniša Đokić uručio plaketu zahvalnosti zameniku predsednika FSS Nenadu Bjekoviću.


Tema o kojoj priča ceo svet: Zašto je "Slučaj Keša" bitan za sve ŽENE | Cosmopolitan\nTema o kojoj priča ceo svet: Zašto je "Slučaj Keša" bitan za sve ŽENE 0 Podeli PODELI TWEET POŠALJI E-MAIL\n25.02.2016. / 12:53 14:39\nTema o kojoj priča ceo svet: Zašto je "Slučaj Keša" bitan za sve ŽENE\nAutor Spomenka Marić 25.02.2016. / 12:53 14:39\nLena Danam osvrnula se na slučaj pevačice Keše i uputila reči podrške...\nVeć nekoliko dana svi svetski mediji svoje top priče posvećuju pop zvezdi Keši koja se našla u bespomoćnoj, užasnoj situaciji koja nije naišla na podršku sistema, ali je zato naišla na neverovatnu podršku svetske javnosti i Kešinih kolega. Zašto je bitno da se ova priča ne završi kao sve prethodne, ispričala je Lena Danam u razgovoru za jedan američki portal...\n"Kada sam videla presudu koja je doneta na sudu u slućaju Keša protiv "Sonija", osetila sam se loše. Bilo mi je muka pravo da vam kažem. Zamolila sam druga da zaustavi kola u kojima sam bila ne bi li stvarno i povratila u kesu za smeće. Pogled na njeno prelepo lice koje se našlo u suzama svaki put kada je advokat suprotne strane vikao "prigovor" na njeno prepričavanje užasnih scena koje je proživela i kojih se još uvek do detalja i sa strahotom sećala, mora da stvori jedno opšte "povraćanje" među ljudima. Poslednji put sam se tako osećala kada je iz Rolling Stoun magazina nemarno u javnost iscurilo brdo informacija o ženama koje su u određenim fakultetskim kampovima bile žrtve seksualnih napada, što je odmah milione žena otkrilo i izložilo javnosti. Sećam se da sam plakala u mini-busu u Briselu, osetivši da će taj događaj navesti dmnoge devojke da promene mišljenje i ipak ostanu u senci, ne otkrivajući užas koji im se desio, štiteći silovatelje koji bi trebalo da budu u zatvoru."\nAko vam je promakla cela priča, kratak podsetnik: poslednje 4 godine, Keša (29), američka reperka koja se proslavila hitom Tik Tok, pokušava da raskine ugovor koji ima sa nekadašnjim saradnikom i producentom Lukasom Gotvaldom, poznatijim pod imenom Dr. Luk ( nikakav doktor ovde nije u pitanju). Keša je bila do sada vezana ugovorom za Gotvaldovu kompaniju Kemosabe, malu firmu koja se nalazi u vlasništvu "Sonija" koji kontroliše njegove klijente i izdanja. Zašto je želela da raskine ugovor? Zato što ju je upravo njen mentor i producent poslednjih 10 godina drogirao, silovao i emotivno upropastio, kontrolišući njenu karijeru i život uz pomoć manipulacije i pretnji. Keša je otkrila kako je ovakvo ponašanje odmah rezultirao poremećajem u njenoj ishrani, kao i konstantnom potrebom za terapijom. Kad je shvatila da bi je nastavak saradnje "ubio", pevačica je odlučila da izađe pred javnost i otkrije celu istinu.\nKeša je na sudu tražila konačan raskid ugovora koji bi je oslobodio bilo kakvog kontakta sa Dr. Lukom.\nBrojni poznati su pružili Keši podršku, među njima i pevačica Fiona Epl\n"Smatram da se to podrazumeva! Znam koliko je teško dokazati na sudu seksualni napad i mentalno, psihičko zlostavljanje, ali mislim da dok god se to ne dokaže, taj ugovor mora da bude raskinut. Keshine reči su dovoljne:"Ne mogu da radim sa njim. Toga sam svesna. Psihički ne mogu da podnesem da budem sama sa njim. Ne osećam se slobodno, sigurno. Plašim se za sebe."\nUmesto da "Soni" pomogne u ovoj izuzetno osetljivoj priči, velika muzička kuća je izabrala da stane na stranu Gotvalda. Iako je "Soni" izjavio kako Keša i Gotvald ne moraju više nikad da se nađu u istoj prostoriji i da će njoj biti dopušteno da stvara i snima bez njegovog direktnog uplitanja, ovim stavom i odlukama ljudi ispred "Sonija" samo umanjuju strahotu koju je počinio Dr. Luke, a samo saznanje da bi on i dalje bio u neku ruku "Kešin šef" definitivno bi uticao na kompletno psihičko stanje pevačice.\n"Evo zamislite da vas neko povredi, emotivno i fizički. Uplaši vas pretnjama koje se ne tiču samo vas, već i vaše porodice, prijatelja. Sudija vam kaže da ne morate više da vidite te ljude, ALI da oni poseduju vašu kuću. Oni su ti koji odlučuju, koji mogu da vam pojačaju ili isključe grejanje, plate ili ne plate telefon, ne poprave ili poprave krov. Nakon svega što su vam uradili, da li biste se osećali sigurno u toj kući? Da li im verujete da će vas zaštititi?\nDa se razumemo, slučaj Keša je daleko veći. On nije samo borba jedinca, borba jedne pevačice koja se bori da dobije svoju slobodu i 60 miliona dolara i bolju, blistaviju karijeru. Ovo nije samo da bi Kesha obukla neku super kul odeću i snimila još jedan album. Ovo je apel ljudima da shvate koliko su žene i dalje potčinjene i kontrolisane u muzičkoj ali i filmskoj industriji, i da to često obuhvata i seksualno iskorišćavanje. Imajte na umu Ike i Tinu Tarner, veliki broj starleta koje su tokom četvrdesetih i pedesetih bile hostese u najvećim disco klubovima iako su svuda promovisane kao buduće muzičke zvezde. Ono što se dešava Keši samo je jasan pokazatelj kako se američki pravosudni sistem i dalje ophodi prema ženama. Umesto da ih štiti od muškaraca koji su njihovi napadači, država ih samo dodatno povređuje."\nNa primer: čak 19 američkih država dozvoljava silovateljima da imaju delimično/nadgledavano pravo na decu koja su začeta prilikom akta silovanja. Da, ti isti ljudi koji su njihove majke matretirali i prisilili na seks imaju pravo da budu u društvu dece koja su nastala nakon tog nemilog događaja.\n"Ove žene zaslužuju i više i bolje. Jer ta žena koja izađe pred javnost i svima otkrije kakvu je grozotu preživela, može sve da izgubi! Bilo da je pop zvezda ili samohrana majka. Istina je da Kesha nema nijedan doktorski snimak, pregled koji ukazuje na seksualno napastvovanje, niti video snimak na kom joj Gotvald preti. Ona ima samo svoje sećanje, svoj glas protiv njega. Ali da vas ja pitam koja kompanija bi, ili čovek poželeo da sarađuje sa ženom koja ih je optužila za traumu, napad i pretnju? Sam sudski proces je promenio sve pa i karijeru Keše. Ono što najviše užasava u celoj ovoj priči je činjenica da je Sony na umu imao samo njena platinum izdanja, a ne njeno psihičko stanje.\nJedino dobro u celoj ovoj priči je to da je Keđa dobila neverovatnu podršku svih ljudi, njenih fanova koji nisu znali ništa o grozotama koje je proživela pevačica. Upravo ta reakcija će kad tad morati da zaustavi ovo ludilo.\nOvi dani su prošlost.\nOni su fucking gotovi."\nKeša Zajednički život O poznatima Poznate ličnosti


Pokvareno meso iz Brazila - hapšenja | Mondo Portal\n27.09.2018. | 13:44 > 16:11 64\nPolicija je uhapsila i D.G. (1980) iz Ćuprije, M.M. (1981) iz Paraćina i M.S. (1987) iz Raške, osumnjičene da su izvršili krivično delo zloupotreba položaja odgovornog lica pomaganjem.\nPostoje osnovi sumnje da je S.P. sa M.D. nabavio meso i mesne prerađevine bez dokaza o poreklu, radi dalje prodaje kupcima za gotov novac.\nKako se sumnja, nabavljeno meso je sa AP Kosovo i Metohija više puta dopremano do preduzeća AM Trgotrans 08, gde je pripremano za dalju prodaju.\nD.G., M.M. i M.S. su, kako se sumnja, obezbeđivali nesmetan transport mesa do preduzeća "Pavlović" tako što su vozaču, za kojim policija intenzivno traga, javljali o kretanju policije na putu od Užica do Ćuprije.\nPolicija je u hladnjači preduzeća "Pavlović" pronašla oko 31,4 tone mesa, a u hladnjači preduzeća AM Trgotrans 08 oko 4,5 tone, čija se ukupna vrednost procenjuje na oko 12,6 miliona dinara.\nOvoj akciji prethodila je zaplena u Jagodini 11. avgusta 2018. godine 23 tone mesa koje je iz Brazila, preko Kosova i Metohije, zatim Raške, i daljom prodajom trebalo da bude dostavljeno jednom preduzeću u Ćupriji.


Izvor: Capital.ba, 23.Nov.2018, 16:06\nBANJALUKA, Predsjednik Privredne komore Republike Srpske Borko Đurić rekao je danas da je cilj da se u narednom periodu povećaju plate svim radnicima, ali da se, na tom planu, prvenstveno mora suzbiti siva ekonomija. Đurić je rekao novinarima da se iz sive zone moraju izvesti svi koji ne izmiruju obaveze prema zaposlenima i državnim fondovima, kako bi se postiglo da poslodavci budu u istoj poziciji. “Nakon toga treba da koristimo sve mogućnosti da se učini značajniji iskorak u povećanju >> Pročitaj celu vest na sajtu Capital.ba << plata. Ni plata od 1.000 KM nije ona s kojom bi trebalo da budemo zadovoljni. Treba da težimo da budu dvocifrene stope povećanja plata u dolazećem periodu”, rekao je Đurić nakon razgovora sa mandatarom za sastav nove Vlade Srpske Radovanom Viškovićem u okviru konsultacija o formiranju vlade. On je istakao da je na sastanku sa Viškovićem rekao da je potrebno kreirati kvalitetniji poslovni ambijent, ali i uslove za bolji standard radnika i punjenje budžeta Srpske. “Da bismo išli naprijed potrebno je da tražimo način i mjere za rasterećenje privrede u pogledu parafiskalnih nameta i poreza i doprinosa, što je jedan od preduslova za povećanje plata zaposlenih. Tako bismo došli korak bliže stvaranju uslova za manji odliv radne snage, s čime se sada suočavamo. Paradoks je da imamo veliki broj ljudi prijavljenih na Zavodu za zapošljavanje, ali i nedostatak radne snage u svim granama privrede”, objasnio je Đurić. Sastanku sa Viškovićem u Administrativnom centru Vlade Srpske prisustvovala je i direktor Komore Dragica Ristić. Srna\nNezavisne Novine: Škrebić nakon razgovora sa Viškovićem: Smanjenjem poreza i doprinosa do većih plata\nBANJALUKA - Predsjednik Privredne komore Republike Srpske Borko Đurić rekao je danas da je cilj da se u narednom periodu povećaju plate svim radnicima, ali da se, na tom planu, prvenstveno mora suzbiti siva ekonomija.


LAZANSKI I ŠEŠELJ: Srbija će od Putina nabaviti PVO, Pancir S-1 i Buk M-1 ili Buk M-2! | Vesti Dana\nLAZANSKI I ŠEŠELJ: Srbija će od Putina nabaviti PVO, Pancir S-1 i Buk M-1 ili Buk M-2!\nPredsednik SRS, Vojislav Šešelj, izjavio je da je obradovan posetom predsednika Ruske Federacije Vladimira Putina Srbiji i da je našoj državi najvažnije da nabavi PVO sisteme, a novinar, pisac i vojno-politički komentator, Miroslav Lazanski, kaže da misli da će Srbija nabaviti Pancir S-1 i Buk M-1 ili Buk M-2.\n– Ja sam obradovan posetom predsednika Vladimira Vladimiroviča Putina. Svaki korak ka daljem unapređenju odnosa Srbije i Rusije podržavam. Mislim da će biti sklopljen veliki broj međudržavnih ugovora, pre svega u pogledu raznovrsnih ruskih investicija u Srbiji i mislim da će ti odnosi postajati sve čvršći i čvršći, a da će se Srbija u najskorije vreme odreći ulaska u EU i bilo kakve Zapadne integracije. Nama su potrebne integracije sa Rusijom, na svakom planu – rekao je Šešelj.\nLider radikala se nada da će Rusija nastaviti da pruža pomoć Srbiji u rešavanju problema na Kosovu i Metohiji.\n– Rusija je uključena u kosovski problem, Rusi razumeju taj problem i oni su uvek podržavali Srbiju po tom pitanju. Nadam se da će se ta pomoć nastaviti – ističe profesor Šešelj.\nOn smatra da je za Srbiju najvažnije da osnaži PVO i da su odbrambeni sistemi to najvažnije oružje koje Srbija može nabaviti od Rusije.\n– Mislim da svi poslovi idu uspešno i da ćemo uskoro imati priliku da upotrebljavamo mnoge druge savremene borbene sisteme. Nama su najvažniji odbrambeni-protivvazdušni sistemi. Imamo grozno iskustvo sa bombardovanjem od strane NATO i nadam se da će nam Rusija pomoći da se spreči bilo kakva slična agresija u budućnosti – izjavio je predsednik SRS.\nNovinar, pisac i vojno-politički komentator Miroslav Lazanski kaže da će Srbija tražiti čitav niz sporazuma, ali i da Beograd ima šta da da Moskvi, te da nudi Rusiji svoju podršku na političkom planu, koja nije mala.\n– Mi ćemo tražiti dobre sporazume oko trgovine, energetike, istraživanja atomske energije, građevine, železnice i vojne, da se nastavi isporuka vojnog naoružanja, da Srbija dobije PVO sisteme i sve što joj treba. Imamo našu nezavisnu i suverenu poziciju i nismo Rusiji uveli sankcije. Podržavamo je, kao i ona nas. Putin je i sam rekao da ceni naš stav vojne neutralnosti – kaže Lazanski.\nOn ističe da je već dogovorena nabavka PVO sistema Pancir.\n– Sistem Pancir je već dogovoren i mislim da će to doći i Buk-M1 ili Buk-M2. Sa tim bismo imali sasvim solidan PVO – rekao je vojno-politički komentator.\nLazanski je dodao da Prištini sigurno nije drago zbog ove posete, ali da mi u Beogradu ne treba time ni da se bavimo. On smatra da nije slučajno što su Amerikanci baš dan pred dolazak predsednika Putina u Beograd pritisli Albance da povuku takse, ali se pita što ih Vašington ne „stisne“ i oko ZSO.\nI pored uvažavanja značaja ostalih ministara, Lazanski ističe da će oni potpisati sve sa čim se Putin saglasi.\n– Važno je da dolazi glavni, broj jedan i kad broj jedan kaže „Da, možno“, onda sve može – kaže Lazanski.\nRuski predsednik Vladimir Putin dolazi danas u posetu Srbiji, a ministar inostranih poslova Rusije Sergej Lavrov doputovao je u toku jučerašnjeg dana u Beograd.\nSa Putinom stižu i prvi čovek „Roskosmosa“ Dmitrij Rogozin, ministri trgovine i rada Denis Manturov i Maksim Topilin, ministar za digitalni razvoj, veze i masovne komunikacije Rusije Konstantin Noskov, kao i generalni direktor „Rosatoma“ Aleksej Lihačov, ali i mnogi drugi.\nTokom radne posete predsednika Rusije Vladimira Putina Srbiji biće potpisan čitav niz važnih sporazuma i memoranduma o razumevanju.\nBBC: Putinova poseta Srbiji je poslednja opomena za EU


Američki predsednik Donald Tramp kategorično je negirao da je Iran uhapsio 17 lica koja Teheran optužuje da su pripadnici Centralne obaveštajne agencije (CIA), od kojih su neki osuđeni na smrt.\n"Izveštaj da je Iran zarobio špijune CIA potpuno je lažan. U tome nema nimalo istine. Samo nove laži i propaganda verskog režima", naveo je Tramp u poruci objavljenoj na "Tviteru".\n"Ponovo laži i propagande (kao i navodno obaranje njihovog drona). To širi verski režim koji jadno propada i ne zna šta da radi", rekao je Tramp i dodao da je iranska ekonomija "mrtva" i da će se situacija pogoršavati.\nJedan iranski obaveštajac je novinarima u Teheranu rekao da su ti ljudi uhapšeni tokom prethodnih meseci i da su radili na "osetljivim mestima" u vojnim i nuklearnim postrojenjima.\nPolitički analitičari ističu da slične objave nisu neuobičajene u Iranu, ali da vreme objavljivanja izaziva zabrinutost da je Teheran zauzeo oštriji stav usled tenzija sa zapadnim silama.\nAmerički državni sekretar Majkl Pompeo, takođe je izrazio sumnju u hapšenja u Iranu, navodeći da je "odranije poznato da iranski režim laže".\nVašington je nešto ranije objavio da je američka mornarica oborila iranski dron, što je Teheran negirao.


Iznajmljivanje Stan se nalazi u neposrednoj blizini centra grada u naselju Ibričevina, u privatnoj zgradi sa dvorištem. Po strukturi je četvorosoban, površine 142 m2i sledećeg rasporeda: dnevna soba, trpezarija, kuhinja, master soba sa kupatilomi garderoberom, tri spavaće sobe. toalet i još jedno kupatilo. U stanu ima sistem ventialcije i klimatizacije. Stan je kompetno opremljen, a stanari imaju veliko kultivisano i ograđeno dvorište na korišćenje. Obezbijeđeno je jedno garažno mjesto. Stan je useljiv.\nPostovani, molimo Vas da nam posaljete ponudu za nekretninu : Četvorosoban stan u naselju Ibričevina http://frontend.mostnekretnine.com/index.php/site/view?id=528\nIznajmljivanje Izdaje se luksuzan cetvorosoban stan Preko Morače, duplex, povrsine 280m2. Stan od sadržaja posje...\nLamela u Gorici C\nIznajmljivanje Izdaje se petosobna lamela u diplomatskom naselju Gorica C, u Atinskoj ulici. Posjeduje dnevnu sobu,...


Majka i otac prerano stradalog mladića Davida Dragičevića, Suzana i Davor, planiraju njegovo tijelo uskoro izmjestiti iz Bosne i Hercegovine u Austriju. To je večeras potvrdila Suzana Radanović, Davidova majka, koja je kazala da ni ona ni Davor Dragičević ne žele graditi spomenik na grobu njihovog sina u BiH. “Davor i ja ne želimo […]\nKomentari isključeni za Roditelji Davida Dragičevića planiraju njegovo tijelo premjestiti u Austriju\nPovodom smjena rukovodioca odjeljenja u MUP-u RS, koje je objavio ministar unutrašnjih poslova RS Dragan Lukač, danas se oglasila i grupa “Pravda za Davida”. Kako ističu njeni članovi, ove “kozmetičke” smjene, koje su zapravo unapređenja, ih ne zanimaju već traže konkretne poteze ove institucije. “Pitamo se da li su u pitanju smjene ili unapređenja, jer […]\nKomentari isključeni za Pravda za Davida poručila pripadnicima MUP-a: Vrijeme je da vratite dostojanstvo i poštovanje plave uniforme koju nosite!\nNa izjave Dodika i Željke Cvijanovič oglasio se Davor Dragičević, otac ubijenog Davida Dragičevića. Obraćanje Davora Dragičevića na FB grupi Pravda za Davida objavila je njegova bivša žena Suzana Radanović Poruka: Iza saopstenja Burle i Cvoke jasno je da je u toku ko zna koja po redu likvidacija Davida Dragicevica!!!Samom danasnjom sjednicom VSTS,to se […]\nKomentari isključeni za Davor Dragičević preko FB komentarisao izjave Dodika i Cvijanovićeve: Dijete ste mi ubili! Meni spremate zatvor i likvidaciju.\nSjednica Visokog sudskog i tužilačkog savjeta u Sarajevu počela je danas podnošenjem izvještaja predsjednika Savjeta Milana Tegeltije o njegovom sastanku održanom krajem decembra prošle godine sa glavnim tužiocima Republičkog tužilaštva RS-a i Okružnog javnog tužilaštva Banja Luka, a u vezi sa slučajem Davida Dragičevića, piše Faktor.ba. Tegeltija je na početku insistirao da ova tačka dnevnog […]\nKomentari isključeni za BiH: Visoki sudski i tužilački savjet raspravlja o slučaju Dragičević\nPRAVDA ZA DAVIDA odgovorila Lukaču: Bez vaše dozvole skandalozna konferencija za medije ne bi mogla biti održana\nPovodom jučerašnjeg intervjua ministra unutrašnjih poslova Republike Srpske gospodina Lukača, grupa Pravda za Davida upućuje javni odgovor gospodinu Lukaču. Odgovor: Poštovani gospodine Lukač, mi kao grupa želimo i moramo javno da reagujemo na Vaš jučerašnji, slobodno možemo reći, napad na advokata porodice Dragičević gospodina Ifeta Ferageta. Mi nećemo biti njegovi advokati. On će sasvim […]\nKomentari isključeni za PRAVDA ZA DAVIDA odgovorila Lukaču: Bez vaše dozvole skandalozna konferencija za medije ne bi mogla biti održana\nŽelimo znati na osnovu čega je bilo kome zabranjeno da stoji na Trgu Krajine. Zbog čega se građani moraju sklanjati, ko naređuje policiji da ih tjera sa tog mjesta i zbog čega? Institucije nijednom nisu pravno obrazložile svoje postupanje, a mi ih ponovo pozivamo da zvaničnim dopisom objasne zašto je zločin stajati na javnoj površini! […]\nKomentari isključeni za Pravda za Davida: Prestanite da proganjate sopstvene građane!


VREMENSKI RELEJI | Economy.rs\nOn 27 маја, 2021 By urednik\nPostoje 3 različite funkcije, namene vremenskih releja: sa kašnjenjem uključenja, sa kašnjenjem isključenja i takozvani cikleri. Smešteni su u 3 različita kućišta. Međutim, današnja, savremena tehnologija nam omogućava da u kućištu budu smeštene više funkcija, a mi odaberemo onu koja nam u tom trenutku treba. Gledajući šemu, možemo ga poistovetiti sa običnim relejem. Da bi zapazili da se radi o vremenskom releju, uočićete obeležen kvadratić, precrtan. Taj elektromagnet upravlja preklopnim kontaktom. Obavezno obratite pažnju na napojne tače 15, 16 i 18.\nKAKO FUNKCIONIŠE OVA VRSTA RELEJA?\nOd trenutka kada dovedemo napajanje, po isteku definisanog vremena, kontakti će promeniti svoj položaj, dakle, doći će do spajanja kontakta 15 i 18. Napajanje koje se dovodi, kod savremenih modela, je u širokom opsegu i najčešće je 24-240V. Kako ćemo izvršiti ožičenje našeg vremenskog releja, bez obzira o kom tipu se radi? Uvek ćemo napajanje dovesti preko komandnog osigurača ( najčešće 2A ), i vodimo ga do elektromagneta. Kada zatvaramo osigurač, po isteku određenog vremena, doći će do promene položaja kontakta. U zavisnosti od samog tipa, odnosno funkcije, imaćemo nekoliko slučaja koje smo nabrojali na početku.\nZa upoznavanje ove 3 funkcije, odnosno 3 vremenska releja koristi se višefunkcionalni relej, a željenu funkciju ćemo odabrati selektorom. Funkcija a) je sa kašnjenjem uključenja, funkcija b) je sa kašnjenjem isključenja i funkcija d) je tzv cikler.\nKod releja sa kašnjenjem uključenja, od trenutka uspostavljanja napajanja, počinje da se odbrojava podešeno vreme, po čijem isteku dolazi do promene položaja kontakata u samom releju. Podešavanje vremena je odabirom opsega na samom releju, tj njegovim selektorom. Odbrojavanje vremena počinje uključenjem komandnog osigurača. Ova vrsta releja se koristi kada treba dva velika potrošača da se uključe, a želite da startovanje drugog potrošača odložite, da bi se izbegao udar na elektro mrežu.\nOdabirom funkcije kašnjenje isključenja, vreme se odbrojava i isključuje se naš potrošač, za zadato vreme, posle priključenja napajanja. U ovom slučaju, kontaktori se istovremeno uključe ali se zato drugi isključi, posle definisanog vremena.\nCikler ( ciklus) nam obezbeđuje sledeće : po priključenju napajanja odmah se aktiviraju oba kontaktora, po isteku vremena se isključuje drugi, zatim traje vreme pauze rada, pa posle nekog vremena ( ciklično, naizmenično ) ponovo uključuje. Ciklus traje sve dok traje napajanje.\nJOŠ JEDNA TAJNA VREMENSKOG RELEJA\nVremenski relej može imati u sebi 10 programskih funkcija ( takav izlazi od proizvođača) a odabirom samo jedne od tih funkcija, relej kontroliše kroz koje vreme će zatvoriti kontakte i prekinuti napajanje. Može biti i potpuno programbilni, digitalni vremenski relej. To predstavlja mogućnost da vi isprogramirate, odredite njegov režim rada. Tako na primer, vi možete odrediti da će se napajanje vršiti dnevno, ili želite nedeljno ili čak mesečno. Možete i odraditi čak letnji režim rada. Kao što vidite, ovaj model vam omogućava da sprovedete sve što želite. Uređaj ima 100 memorijskih mesta, što znači da imate 100 mogoćnosti da ga isprogramirate, u skladu sa vašim potrebama ili željama. Ima vrlo jasan LCD ekran.\nUz savremenu tehnologiju, danas imamo relej sa senzorom. Senzor je namomtiran sa spoljne strane i vrlo je praktičan kod ulične rasvete, ili rasvete dečijih igrališta, parkova.\nPREVIOUS POST Previous post: Vežbe koje treba da se nalaze u programu joge za početnike\nNEXT POST Next post: Kako da se osećate što prijatnije u sopstvenom domu


bih finska i bih ukrajina pred punim tribinama bilino polje zenica | Sport | Fudbal\n"Zmajevi" uz podršku publike u borbu za baraž: Dozvoljen pun kapacitet Bilinog polja! 0 Podijeli Podijeli na facebook Podijeli na twitter Podijeli na viber Pošalji na mail\n"Zmajevi" uz podršku publike u borbu za baraž: Dozvoljen pun kapacitet Bilinog polja!\n21.10.2021. / 17:24\nDvije odlučujuće utakmice u borbi za drugo mjesto u grupi D reprezentacija BiG igra u novembru u Zenici.\nFrancuska je sa 12 bodova iz šest utakmica gotovo sigurno prva grupi D kvalifikacija za Svjetsko prvenstvo, ali se i dalje vodi velika borba za drugo mjesto koje vodi u baraž.\nUkrajina, sa devet, Finska sa osam i BIH sa sedam boriće se za teži put do Mundijala u Kataru, a "zmajevi" će u preostala dva meča dočekati Finsku i Ukrajinu i praktično sami odlučivati o svojoj vijest.\nDobra vijest za reprezentaciju BIH je da će novembarske mečeve igrati uz podršku publike, i to punog stadiona.\nKrizni štab Ministarstva zdravstva Zeničko-dobojskog kantona odobrio je da se ove utakmice igraju pred punim kapacitetom stadiona Bilino polje, a to je u četvrtak potvrđeno iz FSBIH.\n"Gledaoci će moći biti na svim sjedećim mjestima, a na stadion će moći ući uz pokaz negativnog PCR ili antigenskog testa ne starijeg od 48 sati, potvrdu o vakcinaciji ili preboljenju COVID-19 ne stariju od šest mjeseci", saopštili su, između ostalog, u obrazloženju odluke iz Kriznog štaba Ministarstva zdravstva Zeničko-dobojskog kantona.\nBosna i Hercegovina če 13. novembra od 15 časova dočekati Finsku, a tri dana kasnije Ukrajinu u terminu od 20.45 časova.


On ističe da se radi o pravoj ekološkoj bombi opasnoj za zdravlje ljudi, biljnog i životinjskog svijeta.\nZa prisustvo kancerogenog ulja, korišćenog u industrijskoj proizvodnji u Incel-u u Banjaluci, zna se još od 2005. godine, ali tek sada je problem izašao na vidjelo nakon što su određene količine piralena iscurile u zemlju u požaru prije nekoliko mjeseci.\nGigant u raspadanju\nSa koje god strane da se priđe fabrici Incel, osim nešto malo obnovljenih zgradica, uglavnom se vide kosturi i raspali zidovi giganta u kojeg je na posao prije rata dolazilo oko šest i po hiljada radnika.\nMeđu tonama betona, polupanih stakala i nekada ponosnog dimnjaka krije se i zlokobni hemijski otpad, koji nije zbrinut poslije rata.\nDa se u Incelu nalazi skladište kancerogenog ulja piralen koje je služilo za hlađenje trafoa saznalo se još nakon istraživanja koje je završeno 2005. godine, finansiranog od međunarodnih sredstava.\nOtrovni otpad, ilustrativna fotografija\nSamo jedna litra piralena, prema izjavama stručnjaka, može da zagadi cijeli tok Vrbasa, a prije nekoliko mjeseci u blizini rijeke, na prostoru nekadašnje incelove Energane, nepoznate količine iscurile su u zemlju.\nNadležni su reagovali tek pod velikim pritiskom javnosti, i donesena je odluka o formiranju ekspertskog tima koji će raditi na uklanjanju posljedica.\n"Svakako je za pohvalu što je formiran tim za koji je najavljeno da će ozbiljno pristupiti rješavanju ovog problema sa piralenom. Ali, ono što je za kritiku je činjenica da kasne sa formiranjem ovog tima i sa reakcijom već dva mjeseca, a riječ je o jednoj od najvećih ekoloških katastrofa. Takođe, u suštini ne obavještavaju ni javnost blagovremeno, a naročito radnike u krugu Incela, u tim firmama, a vidjeli smo ove posljednje analize da imaju višak teških metala i tako dalje. Riječ je o ekološkoj katastrofi koja može da ima ozbiljne posljedice i po zdravlje i po životnu sredinu i ona se mora rješavati sistematski", ističe komunikacijska menadžerka u Centru za životnu sredinu Sandra Josović.\nMinistarka za prostorno uređenje, građevinarstvo i ekologiju u Vladi Republike Srpske Srebrenka Golić nedavno je potvrdila da su u uzorcima zemljišta pronađene visoke koncentracije piralena na prostoru Incela, ali da zagađenje ne utiče na rijeku i okolno stanovništvo:\n"Najveći dio je kontaminiran na zoni gdje je Energana u Poslovnoj zoni Incel. Energana ne radi od 2010. godine ali su ostale određene koncetracije. Svi subjekti koji se nalaze u PZ Incel, biće obavezani da plate sve što su učinili u okviru svog subjekta, jer u domaćem zakonodavstvu postoji načelo 'zagađivač plaća'".\nGolićeva navodi da je utvrđena koncentracija piralena veća od dozvoljene na tri lokacije i iznosi oko 0,6 dok je dozvoljena oko 0,2 ml/kg. Ona ističe kako je utvrđeno da ne postoji piralen u sedimentima podzemnih voda Vrbasa.\n'Tačno prekoračenje će utvrditi međunarodni eksperti.'\n- Srebrenka Golić\n"To je na području Energane, PC Metala i Top Metala, gdje su koncetracije veće od dozvoljenih, ali ne u količini kako su mediji objavljivali. Tačno prekoračenje će utvrditi međunarodni eksperti, koji će utvrditi i tačnu dubinu na koju je piralen iscurio", kaže Golićeva.\nU Centru za životnu sredinu ističu da je potrebno uraditi i dodatna istraživanja kako bi se utvrdile stvarne razmjere zagađenja.\nJavnost je potresla i vest po kojoj su kod 23 radnika u firmi BC Metal u Incelu pronađene velike količine teških metala u krvi. To je, prenosi portal "Glas Srpske", izneo načelnik banjalučkog Odjeljenja za inspekcijske poslove Janko Kecman.\nGradonačelnik Igor Radojičić tvrdi da se ti nalazi ne mogu povezati sa piralenom.\n"Radnici koji su tu bili nisu bili dovoljno zaštićeni, nisu imali mjere zaštite na radu. Po inspekcijskom nalogu urađen je vanredni zdravstveni pregled, utvrđeno da postoje velike koncentracije određenih, nedozvoljenih i toksičnih materija u krvi i dalje sad trebaju postupati organi zdravstvene zaštite sa liječenjem tih radnika. Inspekcija nastavlja sa kontrolom svih subjekata na prostoru Incela. Tu je različit kompleks pitanja i problema. Znači jedno je pitanje sam taj piralen koji se desio na određenoj lokaciji kada je bilo požara. Ovo su recimo drugi subjekti koji se bave određenim djelatnostima u kojima nisu preduzimali neke mjere", ističe Radojičić.\nNeiskorišćeni UNDP projekat\nDržavni ministar Mirko Šarović kao politička kontakt tačka za saradnju sa Globalnim ekološkim fondom, dao je saglasnost da sredstva iz projekta u iznosu od 600.000 dolara budu preusmjerena za hitno saniranje hemikalije piralen u Incelu i prevenciju štetnih posljedica njegovog uticaja, kao i na sličan projekat koji bude dostavljen kao prioritetan od Ministarstva ekologije i turizma BiH.\nŠarović je nedavno izjavio i kako se Republika Srpska morala odgovornije odnositi prema problemu otpada u Incelu.\n"Prava je šteta što nismo u 2013. godini iskoristili veliki projekat UNDP-a koji je Bosni i Hercegovini obezbijedio sredstva za prikupljanje 200 tona opasnog industrijskog otpada i njegov transport i uništavanje u Francuskoj. Federacija BIH je prijavila i prikupila približno 100 tona opasnog industrijskog otpada, a Republika Srpska nažalost samo desetak tona, ali ne i iz 'Incela'. Zašto su građani Banjaluke nepotrebno izloženi riziku dodatnih šest godina to je pitanje za druge", rekao je Šarović.\nOpozicija sumnja u rezultate analize koju su nadležni predstavili te traži nove analize. Zahtijeva i odgovornost za to što vlasti praktično za piralen znaju već 14 godina, a ništa nije učinjeno da se opasnost ukloni. Iz Evropske komisije je 2005. godine stigao dokument o postojanju piralena u Banjaluci. Danas u Vladi priznaju da je taj dokument zagubljen.\n"Tragamo za tom studijom, ali je nigdje nema. Obratili smo se Evropskoj komisiji da nam dostave kopiju", rekla je ministarka Golić.


By S. VujanovićPosted on Mar 19, 2017 Mar 19, 2017\nVaš dnevni horoskop za nedjelju, 19. mart…\nUkoliko ste dovoljno iskreni ili odgovorni za ono što činite, nemojte dozvoliti da Vas pokoleba nečija čudna priča. Postupite po svojoj savjesti, važno je da ispoštujete zajednički dogovor ili utvrđena pravila u poslovnoj saradnji. U susretu sa voljenom osobom bolje je da prihvatite neku utješnu varijantu, iako to nije svojstveno Vašoj ćudi i temperamentu. Sugestija: Izbjegavajte neke naporne ili konfliktne situacije.\nAko Vam se ne dopada nečija uloga ili ponašanje, ne budite suviše nadmeni pred saradnicima. Sačuvajte prisebnost duha i strpljivo sačekajte da se smire negativne strasti koje postoje u Vašem okruženju. Ukoliko sebi dozvoljavate notu emotivnog pretjerivanja pred voljenom osobom, očekuje Vas negativna reakcija kao odgovor. Sugestija: Izbjegavajte psihološke zamke ili negativne uticaje, kao dodatni psihološki pritisak.\nZavršavate važan posao i imate velika očekivanja. Pažljivo procijenite redoslijed poteza u susretu sa saradnicima. Dobar glas daleko se čuje, tako da Vas očekuje dobra reklama i poslovno-finansijski dobitak. Izgleda da neko iznenada kvari Vaš ljubavni plan ili dogovor koji imate sa voljenom osobom. Kontrolišite svoje impulse. Sugestija: Važno je da sačuvate prisebnost duha i samokontrolu.\nJasno Vam je da neko ugrožava Vaše poslovno-finansijske interese, ali Vaš napor ne donosi pozitivan efekat. Morate da prihvatite nepovoljnu poziciju koju Vam nameću saradnici. Upotrijebite svoju inteligenciju ili neke skrivene adute. U odnosu sa voljenom osobom, mudro i na zaobilazan način možete da ostvarite svoje ljubavne namjere. Sugestija: Nemojte dozvoliti da Vas opterećuju nekim dodatnim ili zamornim obavezama.\nUkoliko Vam nedostaju pouzdane informacije o poslovnim prilikama nemojte davati lakomislena obećanja, već zatražite nečiju intervenciju i posredovanje. Sve probleme je lakše rješavati uz nečije prisustvo. Budite dovoljno nježni i maštoviti pred ljubavnim partnerom. Prepustite se svojim osjećanjima i emotivnoj inspiraciji. Sugestija: Primijenite neku od tehnika psihološkog opuštanja.\nUkoliko neko kritikuje Vaše poslovne ideje, pokažite dovoljno sluha i prihvatite koristan savjet. Važno je da poboljšate svoj poslovni rejting ili da se prilagođavate saradnicima, koji pozitivno utiču na Vaš društveni ugled. U susretu sa voljenom osobom ispoštujte zajednički dogovor. Potrebno Vam je nečije društvo i dobar emotivni podsticaj. Sugestija: Opustite se od napornih obaveza uz omiljenu relaksaciju.\nNepotrebno ulijećete u nečiju zamku i preuveličavate svoje intelektualne ili praktične sposobnosti. Na kraju, nema razloga da žalite za propuštenom prilikom ili za poslovno-finansijskim gubitkom. Sačekajte na bolje uslove. Važno je da sačuvate lično dostojanstvo i dobro raspoloženje u susretu sa voljenom osobom. Nije uvijek sve onako, kao što izgleda. Sugestija: Budite pažljiviji u saobraćaju, izbjegavajte brzopletost.\nImate interesantne ideje i djelujete podsticajno na svoju okolinu. Završavate jedan važan posao koji Vam uliva osjećaj samopouzdanja i dodatno utiče na Vašu materijalnu sigurnost. Nemojte oklijevati pred dobrom poslovnom prilikom. U susretu sa voljenom osobom slobodno preuzmite inicijativu i osmislite neku romantičnu zabavu u dvoje, u skladu sa zajedničkim raspoloženjem. Sugestija: Nalazite se u top-formi.\nPrethodni članak: Zobena kaša – najzdraviji obrok koji sebi možete priuštiti\nSledeći članak: Za lijep izgled kose vrlo je bitno odabrati odgovarajuću četku


veza Archives - Page 3 of 7 - My Cup of Tea\nAko više niste srećni, kao na početku veze postavite sebi ova 3 pitanja!\nRaskid veze, posebno one višegodišnje, zaista je velika stvar i jedna od odluka, za koje nam je potrebno malo više vremena. Često nećete biti sigurni da li želite da raskinete, da li je to jedini način i kada je pravo vreme za to, ali ako već duže vremena sebi postavljate ova pitanja, raskid je zaista […]\n11 Maj, 2019 2 0\nSigurno ste barem jednom čule od svoje drugarice: “Čim sam ga ugledala, znala sam da je to, to!”, ili ste to možda, baš vi osetile, kada ste svog partnera srele prvi put. O čemu je zapravo reč? Mnoge žene, tokom odrastanja razviju ideju o kvalitetima, koje bi želele da njihov budući partner ima, pa su […]\n19 Februar, 2019 1 0\nMnogi misle da se dvoje ljudi sretnu sasvim slučajno, što je donekle istina, a da nakon toga sve dođe samo od sebe. Međutim, kada je prava ljubav u pitanju, stvari stoje malo drugačije. Iza svake srećne veze nalaze se upornost, trud i gomila kompromisa, a oba partnera spremni su da i dalje ulažu ogroman napor […]\nU zdravim vezama, ljudi nesmetano i bez zadrške jedno drugom pružaju ljubav i podršku i to nikako ne bi trebalo da nas iznenađuje, već da bude naše svakodnevno ulaganje. Odnos između dvoje ljudi temelji se na podršci i poverenju, a kada se u sve to umeša i pažnja, ljubav polako počinje da se definiše između […]


Sve je više žena u BiH koje prvo dijete rađaju sa 40 i više godina, a ljekari kažu da trudnoća u tim godinama nosi i određeni rizik da dijete ima neku genetsku anomaliju.\nGinekolog Klinike za ginekologiju i akušerstvo Kliničkog centra Vojvodine doktor Dragan Stajić kaže da su dostupni prenatalni testovi novije generacije, koji se rade u desetoj nedelji trudnoće i potpuno su bezbedni za majku i za plod.\nTestovima novije generacije mogu se otkriti promjene na Daunov, Patau i Edvardsov sindrom, zatim cistična fibroza, beta talasemiju, srpasta anemiju, fenilketonurija, Ušerov sindrom, autozomna recesivna policistična bolest bubrega, do bolesti koje su povezane sa gubitkom vida, sluha i kose.\nDodaje da se veliki broj trudnica danas bespotrebno upućuje na invazivnu metodu amniocentezu i podsjeća da ta metoda u jednom do tri odsto slučaja može da dovede do gubitka ploda. Testove novije generacije trudnice moraju da plaćaju same, te zbog cijene nisu dostupni većem broju žena.\nO trošku zdravstvenog osiguranja trudnice danas mogu da urade dabl i tripl testove, jedan u prvom trimestru, drugi u drugom trimestru trudnoće. Tamo gdje testovi pokažu veliki rizik radi se vađenje plodove vode da se utvrdi da li kod ploda postoje genetske anomalije.


Dioničari odobrili sporazum, Lufthansa spašena | SEEbiz.eu\nDioničari odobrili sporazum, Lufthansa spašena\nObjavljeno: 26.06.2020 / 07:53\nFRANKFURT - Dioničari njemačke aviokompanije Lufthansa odlučili su na skupštini prihvatiti državnu pomoć u vrijednosti od devet milijardi eura, što će aviokompaniju spasiti od bankrota.\nViše od 98 posto dioničara, što predstavlja ukupno 39 posto dionica Lufthanse, glasalo je za paket spašavanja.\nDržava će sada preuzeti 20-postotni udjel u kompaniji, što ljuti neke vlasnike koji će sudjelovati u njihovoj investiciji. Konkurenti u zrakoplovnoj industriji također su nezadovoljni.\nPotvrda paketa za spašavanje nije bila očigledna, jer se najveći dioničar Lufthanse, bavarski biznismen Heinz Hermann Thiele, protivio tome sve do srijede, kada se očito predomislio.\nCarsten Spohr, izvršni direktor, ranije je upozoravao da će glasanje o državnoj pomoći biti "historijski trenutak" i odlučit će sudbinu zrakoplovnog giganta.\nDeseci zaposlenih okupili su se ispred sjedišta tokom glasanja, zahtijevajući da uprava glasa za državnu pomoć.\nPrema sporazumu o pomoći, Lufthansa će od države dobiti devet milijardi eura. Očekuje se da će državni stabilizacijski fond WSF doprinijeti 5,7 milijardi eura imovini matične kompanije, uključujući i otplatna sredstva.\nOsim toga, WSF će novim dokapitalizacijama platiti 300 milijuna eura i steći 20% vlasništva, što bi se moglo ubuduće povećati na 25% i jednu dionicu, čime bi i kompanija biti odbranjena od mogućih neprijateljskih preuzimanja.\nNjemačka država vratit će se u vlasničku strukturu Lufthanse s 20-postotnim udjelom prvi put od privatizacije 1997. Pored toga, bit će joj dodijeljene dvije pozicije u nadzornom odboru kompanije.\nTagovi: Lufthansa, Heinz Hermann Thiele, Carsten Spohr, KfW


glasrazuma.rs September 18, 2020 September 18, 2020\nSa zagađenjem prirode i svih njenih resursa, građani Srbije bore se kako znaju i umeju, jer institucije kao da nisu u stanju da sprovedu zakone i propise kojima se ova, izuzetno značajna oblast reguliše. Ovo je sistemski problem i veoma je važno da se on što pre razreši, jer su život i zdravlje ljudi njime direktno ugroženi. Skoro svakoga dana dobijamo informacije o zagađenju vazduha u Boru (gde je ono ponekad i šest puta veće od dozvoljenog), Smederevu, Beogradu, Nišu, Novom Sadu, ili zagađenju vode u Zrenjaninu i Valjevu. Koliko je situacija alarmantna govori i činejnica da je u jednom trenutku, glavni grad naše zemlje bio najzagađeniji grad na planeti!\nOvo je ogledalo sistema u kome živimo; nestručni ljudi, sa stranačkom knjižicom zauzeli su sve čelne pozicije u institucijama državnog aparata, njime rukovode vodeći se sopstvenim interesima, a ne interesima građana, čiji su službenici. Problem svakog grada je zaseban, ali da bismo došli do trajnog, a pre svega održivog rešenja, potrebno ga je sistemski, sveobuhvatno sagledati i nedvosmisleno poslušati reči struke, međutim u ovoj zemlji očigledno postoje mnogo značajniji problemi… Prema informacijama o kojima se govori u „udarnim“ terminima nacionalnih frekvencija, to je verovatno omiljeno jelo Predsednika države, besprekorni, nikada viđeni razgovori sa stranim zvaničnicima (iz kojih ponovo, građani ništa ne dobijaju), priznanja i ordenja Ministru vojske koji je u vojsku otišao tek nakon što je na to mesto stupio, ili neizostavne kritike i blaćenja svakog ko drugačije misli.\nIpak, da se primetiti da je ova tema ujdinila i podstakla građane na borbu, kao ni jedna druga. Protesti, peticije, ali i ostali vidovi građanske neposlušnosti su veoma često organizovani. Borba za čist vazduh, bistru vodu i nezagađenu prirodu, u ljudima su probudili svest o važnosti ovog problema, ali i pored toga, ta njihova borba neminovno ostaje lokalni problem, zatrpana svim prethodno navedenim „aktuelnostima“. Zbog toga je važno da profesionalni mediji još značajnije mesto ustupe ovom problemu, da preispituju, istraživaju i postavljaju pitanja jer građani jedino tako mogu dobiti zaslužene odgovore. Ljudima koji u ovoj zemlji žive od tog vazduha, vode i zemlje, ostaje da se nadaju da stručni i odgovorni pojedinci u ovoj oblasti još uvek postoje, te da će čuti njihov vapaj i oživeti principe na kojima počiva svako zdravo društvo koje vodi računa o svojoj budućnosti. Oni čine sve što je do njih da bi ukazali na taj problem. Sada je loptica na terenu struke.


Izazivanje nacionalne, rasne i vjerske mržnje: Uhapšen Beograđanin u Nikšiću\nUtorak, 22.10.2019 | 16:59\nPolicija u Nikšiću lišila slobode A.M. (22) iz Beograda sa boravištem u Nikšiću zbog postojanja osnovane sumnje da je počinio krivično djelo izazivanje nacionalne, rasne i vjerske mržnje, saopšteno je iz Uprave policije.\nFoto: Ilustracija, DailyTimes\nA.M. je, kako se sumnja, 20. oktobra 2019. godine, na društvenoj mreži Facebook na svom profilu objavio neprimjerenu fotografiju ispred spomenika narodnog heroja Ljuba Čupića u Nikšiću sa neprimjerenim sadržajem u opisu fotografije.\n"Objavljena fotografija i sadržaj teksta koji je bio u njenom opisu izazvali su uznemirenje građana Nikšića. Policija je po saznanju za ovu objavu preduzela sve neophodne mjere i radnje koje su rezultirale identifikovanjem lica koje je navedenu fotografiju objavilo", istakli su iz policije.\nĐe je slika?\nhttps://www.kurir.rs/crna-hronika/3344657/beogradjanin-22-uhapsen-u-niksicu-zbog-sirenja-mrznje-crnogorska-policija-ga-tereti-za-izazivanje-nacionalne-rasne-i-verske-netrpeljivosti-uznemirio-gradjane-niksica-postom-na-fejsbuku-foto - Ubili smo te jednom, ubićemo te opet. Ubijaćemo vas opet i opet, sve dok se srpske zemlje i srspki narod ne oslobode vašeg đavoljeg duha i otrova komunizma, piše u opisu te fotografije na Fejsbuku.\nIz Herceg Novoga je sram ga i stid bilo


BARinfo - Odata pošta strijeljanim logorašima\nby Ivanka Leković, photo: Zijo Madžurić | 25:06:2018 | 12:47:43\nPovodom 75 godina od strijeljanja 30 logoraša iz Barskog logora, spomen obilježje na mjestu njihovog stradanja, na Reni, posjetile su delegacije UBNOR-a i antifašista Bara i Danilovgrada, koje su položile cvijeće i odale poštu stradalima.\n“Tačno na današnji dan, prije 75 godina, u jednom danu i u jednom času, okupatorske vlasti, po prethodnom dogovoru i odabiru njihovih sramnih slugu, iz koncentracionog logora u Baru izveli su 25. juna 1943. godine u jutarnjim časovima i strijeljali 180 logoraša u sedam crnogorskih gradova. U Baru, Cetinju i Podgorici po 30, u Danilovgradu i Nikšiću po 25, a u Andrijevici i Beranama po 20 logoraša. Nešto kasnije, samo sedam dana prije kapitulacije Italije, strijeljali su još 7 logoraša na Smailagića polju kod Kolašina“, kazao je predsjednik UBNOR-a i antifašista Bara, Đuro Marković.\nOn je istakao da “odajući poštu tridesetorici strijeljanih u Baru istovremeno se odaje pošta i ostalim strijeljanim logorašima“. Ovo je prilika da se iskažu poštovanje i zahvalnost svima koji su živote položili za slobodu “ali i da sa ovog mjesta poželimo da više nikada ni jednoj generaciji ne bude potreba da oružjem brani svoja ognjišta, niti da se na taj način rješava pitanje slobode i pravde“, kazao je Marković.\nDogođaju su prisustvovali i potpredsjednik SUBNOR-a Crne Gore Slobodan Simović, članica predsjedništva SUBNOR-a Branka Nikezić, i preživjeli logoraš, Sveto Đurović, kao i članovi izviđačkog odreda “24. novembar“ iz Bara.\nPočeli radovi na izgradnji spomen trga na mjestu logora


LionClub | Homeopatija - Part 3\nSpecifičnost delovanja homeopatskog leka je u tome što on neće delovati samo na vaše fizičko telo, već će delovati i na vaše emocije, mentalno stanje i na sam uzrok bolesti. Na bolest se ne gleda kao na poremećaj na fizičkom nivou, već kao poremećaj same životne energije koja nas održava u stanju zdravlja i harmonije. Zato se traži supstanca iz prirode koja će delovati tako da ...\nPosted at May 3, 2013 | By : LionClub | Categories : Homeopatija | Comments Off\nKod kojih bolesti i tegoba homeopatija može da pomogne?\nHomeopatski tretman može veoma efikasno da se koristiti kao samostalan ili kao dopunski metod lečenja gotovo svih akutnih i hroničnih stanja i bolesti. Čak se pokazao kao mnogo efikasniji u lečenju nekih patoloških stanja od svih drugih metoda lečenja. Njeno delovanje nije ograničeno samo na telesni nivo, već ide mnogo dublje delujući na samu psihu. Gotovo da ne postoje bolesti, simptomi ili stanja gde homeopatija ne ...\nPrednosti lečenja homeopatijom\n● Homeopatski lekovi nemaju štetne sporedne efekte tako da ih bezbedno mogu koristiti deca svih uzrasta, trudnice i dojilje. ● Homeopatski tretman je veoma efikasan i može izlečiti mnoge akutne i hronične bolesti. U mnogim slučajevima je potvrđeno da deluje efikasnije i brže od mnogih drugih metoda lečenja. ● Deluje lekovito a ne supresivno, tako što stimuliše snagu organizma da se suprotstavi bolesti i povrati balans, što je ...\nKao roditelj naravno da želite samo najbolje za svoje dete. Želite da mu omogućite da se razvija pravilno i da bude zdravo i bezbrižno. Kada je bolesno, trudite se da uradite sve kako bi povratili njegovo zdravlje, ali svakako da je mnogo bolje kada to uradite na način koji je bezbedan i prirodan, bez lekova koji nisu savim bezopasni i koji imaju neželjena propratna ...\nTrudnoća i homeopatija\nTrudnoća je idealan period kada buduća majka može da počne sa homeopatskim tretmanom. Heomeopatski lekovi nisu toksični i nemaju nikakva neželjena dejstva, tako da postoji u isto vreme pozitivan učinak na zdravlje majke i njenog nerođenog deteta i beba zdravija i jača dolazi na ovaj svet. Odgovarajućim homeopatskim tretmanom tokom trudnoće takođe se može izbeći ili svesti na minimum, potreba za uzimanjem drugih lekova konvencionalne medicine koji ...\nHomeopatija i emocije\nHomeopatija je od neprocenjive vrednosti i kao pomoć u rešavanju unutrašnjih konflikata i neprijatnih emocija. Svi smo mi u toku života i raznih problema koje on sa sobom nosi, bili preplavljeni neprijatnim emocijama koje su loše uticale na kvalitet života, paralisale nas, ometale nas da budemo srećni ili čak remetile odnose sa drugim ljudima. Bilo da se radi o dubokoj tuzi, o gubitku voljene osobe, ljutnji, ...\nDa li je homeopatija bezbedna za korišćenje?\nHomeopatski lekovi su blagi, netoksični i ne ispoljavaju nikakva štetna dejstva. Ne postoje nikakve kontraindikacije za njihovu upotrebu. Mogu ih sasvim bezbedno koristiti trudnice, dojilje, stara lica, deca svih uzrasta, pa čak i novorođenčad. Čak se i preporučuje korišćenje homeopatskih preparata u trudnoći i najranijem detinjstvu, jer će pomoći budućoj majci da se lakše porodi, i smanjiće broj mogućih porođajnih komplikacija, a dete će imati zdravije i ...\nLekovi koji se koriste u homeopatiji često nazivamo i remedijama. Oni se dobijaju iz minerala, biljaka i drugih supstanci iz prirode, posebnim postupcima trituracije i razblaživanja koje nalaže homeopatska farmakopeja. Početna supstanca se razblaži toliko da gubi svoja hemijska svojstva i deluje više na dinamičkom nivou, tako da ne postoje nikakvi neželjeni efekti i isključena je bilo kakva toksičnost. Tako razblažena supstanca ima mnogo veću lekovitost ...\nIstorija homeopatije počinje 1796. godine, a njen tvorac je nemački lekar, hemičar i apotekar Samuel Hahnemann. On je bio je nezadovoljan efikasnošću i grubim metodama lečenja konvencionalne medicine i smatrao je da je smrt često nastupala kao posledica tako grubog i neodgovarajućeg lečenja, a ne od same bolesti. Kada uprkos svojim najvećim naporima ne uspeva da spase život svoje ćerke koja je obolela od difterije, Hahnemann odlučuje ...\nPrema izveštajima Svetske zdravstvene organizacije, homeopatija je kao metod lečenja na drugom mestu u svetu. Na prvom mestu je kineskatradicionaln medicina, na trećem je lečenje biljem, dok je savremena ili konvencionalna medicina na četvrtom mestu.Imajuću u vidu da ostala tri sistema lečenja postoje već hiljadama godina, to je vredno napomenuti. Čak je i konvencionalna medicina u osnovi nastavak postupaka koji su primenjivani hiljadama godina. A jedan ...\nSCIO distribucija / prodaja i obuka\n062 1760 708


Snežana Đurišić i Mili napravili haos u Grandu. Zbog ovoga bi moglo doći do promjena (FOTO) – Bosanska Krajina\nSnežana Đurišić i Mili napravili haos u Grandu. Zbog ovoga bi moglo doći do promjena (FOTO)\nU sinoćnom izdanju “Zvezda Granda”, takmičar Stefan Babić (27) iz tima Aleksandra Milića Milija bio je u duelu sa kandidatom Ane Bekute Alminom Selimovićem (25). Babić je odlučio da se predstavi pesmama ”Burma” Dejana Matića i ”Nedelja” od Džeja, dok je Almin to učinio pesmama ”Ostani” Gorana Karana i ”Mangupska” Zdravka Čolića.\nAlmin je dobio samo tri glasa, te će o njegovom baražu odlučiti Saša Popović, dok je Stefan direktno ispao bez ijednog osvojenog glasa, što je razljutilo Milija.\n– ‘Alo Popoviću je l’ vidiš kako ti žiri glasa? Ovo je sramota, dečko je bio barem za pet glasova – rekao je Mili žiriju, pa se obratio Stefanu: – Bio si fantastičan, ovo što su uradili ima veze sa nečim drugim.\n– Ja kandidatu broj jedan nisam dala glas, jer je druga pesma skroz pogrešna i previše ima falševa. Boja glasa i brundanje mi se nije dopalo – bila je kratka Marija Šerifović.\n– Prva pesma i đene đene. A druga užas. Kiselina jedna, odglumljena emocija. Trpi bol sada Mili, znam da ovo boli. Ti generalno nisi bio dobar ali Milija boli – izjavila je Jelena Karleuša, a zatim je Mili pomislio da mu se žiri sveti za nešto.\nSnežana Đurišić osetila se uvređeno pa je poručila muzičkom direktoru: – Nemoj o meni tako da pričaš! Vrlo je bezobrazno i nevaspitano. Nemoj da pričaš da se ja svetim tebi zbog kandidata. Ne možeš da kažeš da sam ja imala razlog da ne glasam za njega. Nije mi se dopalo i imam pravo na to – bila je jasna pevačica pa se obratila kandidatu: – Momak broj jedan, niko ne kaže da si loš pevač, ali večeras nije bilo dobro. Ovi ljudi ovde imaju ime i kredibilitet i glasaju po svom nahođenju, nisi ti ničija koleteralna šteta, nemoj da slušaš Milija.\nS obzirom da se Stefan u više navrata obratio žiriju, na neprijatan način, Davidu je to itekako zasmetalo: – Vidi Mili, moj kandidat da se ovako obraća nekom od vas ja bih mu glavu otkinuo. Javno ti to kažem. Moram da ima poštovanja, a to od nas zavisi. Ti privatno imaš pravo da misliš da sam kreten, a na stejdžu budi pristojan.\nNa kraju je ostalo samo da Popović odluči da li će pustiti Almina u baraž, i rešio je da hoće, na čemu se Bekuta zahvalila, a raspravu možete poslušati u videu od 02:04:35: /espreso.rs/\nPrevious Previous post: Luna Đogani postala glavna tema društvenih mreža. Nikom nije jasno šta to radi u ovakvom stanju. Ovo je stvarno previše (FOTO)\nNext Next post: Tuga zavladala regionom. Život izgubio Milan Bandić. Objavljeni detalji svega što se dogodilo (FOTO)\nStanija Dobrojević progovorila o zarukama. Detalji su mnoge ostavili bez teksta. Više nema šta da se krije. Čestitke pršte sa svih strana (FOTO)\nSaša Popović progovorio o detaljima ugovora s Grand produkcijom. Njegove riječi mnoge su bukvalno iznenadile. Komentari pljušte sa svih strana (FOTO)


Kacmo rasni | Amitz Dulniker\nKacmo rasniPosted in: Protivprirodno društvo|14/06/2012\nIskreno, ne volim aktuelne teme o kojima svi autori na internetu imaju nešto da kažu i napišu, da prdnu u tonalitetu na zadatu notu, pogotovo što se većina autora koja nešto napiše, najčešće ne informiše dobro, pa od silnih pretpostavki, sujete i elementarne gluposti ispoljene u tekstovima, komentarima, tvitovima i statusima promakne suština nekog problema.\nJuče je Blic plasirao prilično zlonameran članak (a kakav drugačije) o tome kako srpsko Ministarstvo prosvete, planira da dozvoli đacima, da iz osnovne škole izađu potpuno nepismeni.\nTekst koji obiluje gomilom pretpostavljenih primera da će se đacima tolerisati na prijemnom ispitu čak i ako napišu “Wook SteFanWovich KaradZHicH” i sličnim, se bazira na preporuci koju je ministarstvo uputilo komisijama i profesorima koji će te testove pregledati, a u kojem stoji da pravopisne greške ne smeju umanjiti broj poena koje učenik dobije na testu iz srpskog jezika.\nU Blicovom članku je izostavljeno da je dopis zapravo nepotrebno objašnjenje da “zemlja nije baš okrugla, nego elipsastog oblika”, koje je napravilo zbrku oko nečeg što je svima bilo jasno sve do trenutka dok nije formalizovano u tom dokumentu, jer je dopis napravljen zbog promena u pravopisu koje su usvojene prošle godine, a koja još uvek nisu zaživele čak ni među ljudima iz struke, pa bi i većina profesora srpskog jezika i sama mogla da zaradi negativne poene na tom ispitu.\nNovim pravopisom je recimo postalo nepravilo staviti dva znaka interpunkcije jedan do drugog, na primer, sada je posle citata nepravilno staviti zarez nakon navodnika, međutim to svakako niko ne bi tretirao kao grešku i bez tog nesrećnog dopisa ministarstva.\nNo, malo senzacionalizma na temu pismenosti, u naciji koja je većinski funkiconalno nepismena, u kojoj su zvezde pisane reči Pantela i Pokojna Mileva, a glavni argument u internet raspravama pravopis, nikad nije na odmet, pa je zanemarena istintost u članku ipak povukla sa sobom raspravu o suštinskom problemu društva; koliko je pravopis uopšte bitan i koliko smo mi svi u tom smislu nepismeni, i da li se nekome, ko nakon osam godina školovanja ne zna da li upitna rečenica počinje sa “jer” ili “je l” to može tolerisati?\nZa početak, posmatrajmo pismenost iz ugla upotrebljivosti. Siguran sam da znate za ono pravilo koje se primenjuje tokom evakuacije u slučaju nesreća, nepogoda i sličnog “ponesite samo najneophodnije sa sobom”\nS obzirom da se srpsko društvo nalazi u stanju kontinuirane elememtarne nepogode poznatijoj kao “negativna selekcija u društvu” isto toliko traje i evakuacija iz ovog društva. Neko evakuira u Evropu, Ameriku, neko na Bliski, neko na Daleki Istok, neko evakuira u svoj svet, ludnicu, svoja četri zida, grob, pisanje, ali svako ko iole vodi računa o sebi je već pobegao ili pravi planove za beg odavde.\nE sad, kad već morate da bežite odavde, onda jedna od najvažnijih stvari jeste odabir stavki koje ćete poneti sa sobom na to “sigurno” mesto. Važno je da ih je lako poneti, da vam što manje smetaju, a što više budu od koristi.\nRealno gledano pravopis vam nije potreban.\nStoga se preporuka srpskog Ministarstva prosvete da naši maturanti više ne moraju znati pravopis (koji se ionako stalno nešto menja) na testu za upis u srednje škole može posmatrati kao prvi vizionarski iskorak koji je ova državna institucija napravila u pravcu realnosti.\nŠta koji moj mladi imaju da budu pismeni, kada im to nije potrebno niti ako beže, niti ako ostaju ovde?\nAko već beže onda im je potrebno da znaju da peru sudove, stepeništa, da se nauče vojničkoj disciplini pečalbe, da žive kao robovi, malo da natucaju jezik države u koju idu i da ih vidi bog.\nAko pak ostaju ovde onda je važno da znaju kako se drži četka kad lepe plakate političkih stranaka, da nauče da spletkare, da znaju sa kime da se pojebu ako su ženska deca u pitanju, ili da nauče da otimaju, ili igraju fudbal ako su muškarci. Važno je da se stalno sa mladima rade vežbe kojim bi neutralisali tako neudobno postojanje mozga i kičme u organizmu. Zapravo najbolje bi bilo da su im roditelji privredni ili klasični kriminalci, ili u bitni ljudi u nekim političkim partijama, a po mogućnosti sve to zajedno, pa da imaju otvoren taj put ka srpskom snu samim svojim genetskim potencijalomm bez obzira na školu, a još manje na znanje (sad bi ovde trebalo da stoji “oh wait” ali sam tu foru već izlizao)\nElem, pravopis im penisu ne treba, uostalom kod nas još uvek nije jasno da li je srpski ili srBski jezik u pitanju.\nMeđutim, ako posmatramo pravopis kroz najdragocenije što čovek poseduje, a to je vreme, onda moramo da znamo da prosečan đak, tokom svog osnovnog obrazovanja u osmogodišnjoj školi otprilike prisustvuje na 9.000 časova. To vam je 6750 sati, što je 281 dan neprestanog sedenja u školskoj klupi. Govorim samo o vremenu koje provodi u školskoj klupi sa profesorom pored sebe. Za to vreme svi mi plaćamo neke silne zgrade, sredstva, ljude, da tu decu nauče nečemu, a ta deca “neznaju” da pišu, a kad je počeo Prvi svetski rat im neko šapne kroz bubicu.\nZamislite da sada imate na raspolaganju skoro 7000 radnih sati da naučite nešto, da imate stan, hranu i profesora da naučite da radite u, recimo, 10 kompjuterskih programa? I zamislite da nakon tih 7 hiljada radnih sati vi ne znate da sačuvate “fajl” u određenom “folderu” u programu koji učite? Zamislite koliko je to novca, potencijala i vremena izgubljeno uzalud? Eto to vam je gledanje kroz prste na pravopis i gramatiku nakon osam godina osnovne škole.\nNemojte da mislite da ja nisam svestan svoje nepismenosti, kao i nepismenosti 99% ljudi u Srbiji. Novine imaju čitave redakcije koje se bave lektorisanjem, pa opet izlaze pravopisno, stilski i gramatički nebulozni tekstovi, ali to niti je izgovor, niti to sme biti razlog za odustajanje od borbe opismenjavanje ovog društva. Svako ko se zalaže za nešto drugo je neodgovoran prema celom društvu.\nStoga bi stvarno “gledanje kroz prste” nepismenim osmacima bila “medveđa usluga” ali najpre je to povlađivanje katastrofalnom sistemu obrazovanja i već zastrašujuće nepismenom društvu u kojem se glupost promoviše kao vrhunska vrednost.\nAko bismo sad ukinuli obavezu poznavanja pravopisa za srednjoškolce, a ne bismo im tražili bilo kakvo drugo znanje nakon onih 7000 sati u klupi, onda bismo celokupno osnovno obrazovanje potpuno obesmislili.\nŠta bi onda bilo sledeće u povlađivanju našim slabostima? Pantela u čitankama, Kursadžije kao obavezna lektira, Karleuša na metalofonu? Da li su 2 + 2 = 4, ili su 2 + 2 = 4, 5, 32? Ken ju translejt mi tu di adr pejdž of strit?\nPostoje ljudi kojima to savršeno odgovara, ljudi kojima odgovara to kontinuirano stanje haosa i zaglupljivanja našeg društva, tuposti i nesposobnosti tlačenih građana da se organizuju jer su nepismeni, nesposbni da zdravo rasuđuju šta je za njih dobro, a šta ne, jer ih tome niko ne uči.\nNeko mnogo mudriji od mene je rekao “Među slepima i onaj sa jednim okom je kralj”, jedan još mudriji čovek je rekao “Znate, ima zemalja koje imaju dijamante, zlato i energiju, pa su siromašne, zato što ljudi nemaju znanje i nisu sposobni da to iskoriste. Ima zemalja koje nemaju ništa, pa su bogate, zato što su ljudi sposobni da se dobro organizuju. Znači u principu je sve do ljudi”\n(jebem li ga, ja sam sad hteo da stavim tačku iza ovih navodnika, ali ne znam da li smem da to stavim jedno do drugog . . koliko mi to poena nosi . . ma . . ko ga jebe, nek ide život).\nApelujem na sve mobilne operatere, da u periodu dok traje polaganje mature u školama svi razgovori u svim mrežama budu besplatni, da bi tako svim učenicima omogućili jednake šanse, čak i onim đacima čiji roditelji nemaju mogućnosti da plate račun za telefon za potrebe polaganja mature na “bubicu”\nIzvinjvam se svim čitaocima na pravopisnim greškama, moji drugari iz klupe i ja smo još u šestom razredu osnovne škole napravili bend, pa smo bar 500 od ovih 7000 gorepomenutih sati proveli u garaži “cepajući” Metaliku, tako da nismo naučili kako se koristi rečca “NE”, al’ smo zato znali da odsviramo “And Justice for all . . ” od korice do korice.\n← Ne ljuti se čoveče\nPrebijen gradski heroj Filip Vukša →\n2,777 Responses to Kacmo rasni\nMilos Garic\t14/06/2012\nBojana Biga\t14/06/2012\nIonako su mali maturanti vrsta koja izumire…\nVojislav Markovic\t14/06/2012\nPrijatelju objasnio si!Fantastično mi je kada izbaciš ovako genijalne tekstove, poput onog o Dačićevom "izvini" i mnoge druge.Tačno se vidi koje te stvari zaista suštinski pogadjaju i gde uložiš celog sebe.Bar da "prejaka reč" može zaista da ubije pa da se rešimo stoke da ne bude potrebe više za ovakvim tekstovima…U svakom slučaju bolje objašnjenje od ovog tvog nije potrebno svakom iole inteligentnom čoveku!\nLjubisa Kosevic\t14/06/2012\nLord of justice painted green, money talking…\nVeljko Kapunac\t14/06/2012\nI ovo "gramatičari" kao i psiholozi, kad nemaju druga posla ( a nemaju) navale da po svaku cenu ostave neko zaveštanje za sobom….Ne znam samo zašto sve po deci. Od psihologa dobiše dozvolu za anrhiju a od ovih za nepismenost….Puj-puj-puj….da ne bude sledećag.\nP.S. Ne dopada mi se tvoj P.S. jer govori da se i bez škole može znati mnogo…Nissam… u stvari, siguran sam da ne zna svaki od tih tvojih metalaca koliko ti o ovome i da gai ne dotiče.\nFilip Moldvai\t14/06/2012\nsta je znak interpunkcije?\nNeko Drugi\t14/06/2012\nПосле оваквих текстова обично не треба ништа прокоментарисати, већ само на што више места поделити то са људима. Изванредно и нажалост тачно.\nMx Hc\t14/06/2012\nSta? Znali ste i blackened? Svaka cast.\nПоздрав од богоца Пантеле, и моине љубоморишеш шо сам популарнии и ништа мање занимњивии од твоих текстова из категорие досадних.\nВања Костић\t14/06/2012\n=koi ljomber lik,tripue dae rasan,urban i prepametan a nie\nНачи нерасно написано збе ћирилице!\nАлександар Грујић\t14/06/2012\nНачи не веруем сморио сам се ко на часу математике,Љубац за богоца Пантелу :*\nIgor Mirčetić Mirčeta\t14/06/2012\nДизвинете,сере ми се на љомбере ове врсте…\nЗначи матори смараш никад ни си чуо за заебанциу типа расну? И пиши расном ћирилицом ебала те латиница.\nТресе Баба Ораје\t14/06/2012\nКако си се само пролио… посебно ово последње о МеталиКи. Љомбер. ;*\nBojan Macan Stosljevic\t14/06/2012\nEURO 2012 Poljska -Ukrajina\nStavili smo dosta toga o utakmicama pogledaj te\nevo sta spada u to sve :\nMalo uvoda o toj utakmici.\nKo sudi utakmicu i kakav je sa zutim i crvenim kartonima koliko po mecu u prosjeku daje .\nPrvi sastav obe reprezentacije.\nFormaciju koju igraju.\nZadnji 5 utakmica kako su prosli\nI moja prognoza znaci 1 x 2 HVALA STO NAS PRATITE[:)\nDragan Stanar\t14/06/2012\nSa obzirom na to da… Nepismeni covece….\nНачи, џуџос је тео, шо но се каже, да испадне паметан… а испао љиљан. Изрегулисо ми је пробаву типа -- шес пута дневно ретка столица.\nDuDa Petrović\t14/06/2012\nZar se ova fora nije ubajatila ?\nDragan Radović\t14/06/2012\nне писмен лик, аедукуе. Не вера\nKsenija Stefanovic\t14/06/2012\nckode nie razvio smisao za humor mnogo e glup\nLav Pejović\t14/06/2012\nAleksandar Milivojevic\t14/06/2012\nDve strane iste medalje, oba lika su sjajni kriticari nase zalosne stvarnosti i dusevne patologije koju smo razvili u drustvu. Razlikuju se samo po nacinu izlaganja svoje kritike. Ko nije (pardon.. NIE.. xD) razumeo Pantelu, ne razume ni Amitza… а Жигара неверуе!!\nMilos Kuzmic\t14/06/2012\nTebe treba ukinT?\nSelena Selenche Josipović\t14/06/2012\nОдличан текст. Имам само једну малу замерку. Није ни "јер", ни "је л", ни "јел", већ је "је л' ". Нови правопис? Ја још увек користим онај "Правопис српскога језика" из 1995. (скраћено издање, Матица српска).\nМислим да имам неколико "нових" правописних грешака. Selena Selenche Josipović\t14/06/2012\nМислим да имам неколико "нових" правописних грешака. Vladimir Colovic\t14/06/2012\ntrip za 10…nači neveruem…osecaj iz kategorie odvratnih. Pozdav velicine Biliceve kape za Bogoca\nVladimir Colovic\t14/06/2012\nGoran Dukic\t14/06/2012\nНема овде Амицове љубоморе већ је боготац протрчао кроз текст као кроз одбрану Партизана.\nПантели је место у офсајду а не у дечјим читанкама. Горан Дукић\t14/06/2012\nПантели је место у офсајду а не у дечјим читанкама. Milos Stojaković\t14/06/2012\nHalls of justice? Milos Stojaković\t14/06/2012\nHalls of justice? Tesla Flex\t14/06/2012\nKako ne znas zasto po deci? Koga ce pre da ubede da voli amerikanca,tebe,odraslog i sposobnog za razmisljanje ili dete?Cuvena izjava vOLTA dIZNIJA(namerno) ''treba ih pridobiti dok su jos mali'' ili tako nesto,ne secam se tacno.Sve,bas sve sto se dogadja u,i tice javnosti ima razlog.Samo treba malo analizirati desavanja i sve bude kristalno jasno.\nTesla Flex\t14/06/2012\nKosara Kosarcic\t14/06/2012\nToe neki liubomorni polustručnjak…..Nie kod Pantele(i sličnih talentovanih) bitan pravopis nego sadržaj!!!Nikako mediJokriteti to da sfate…. Inkvizitori za gramatiku mi dobrano idu na živac.\nPandinus Imperator\t14/06/2012\ntekst je inace jako dobar, ne bih da komentarisem kada nema mesta komentaru jer si sve rekao\nФилип-Симо Кнежевић\t14/06/2012\nA ko je svirao solo? Филип-Симо Кнежевић\t14/06/2012\nA ko je svirao solo? Milan Jovanovic\t14/06/2012\nPRIDRUZITE NAM SE I ZARADJUJTE.PRATITE NAS u cetvrtak I u petak cete IMATE KESH U DZEPU http://batistuta-tips.bloger.hr/\nMilan Jovanovic\t14/06/2012


TRETMANI TELA | Maa'ra - Part 2\nCelulit somatotipovi, stadijumi, tretmani\nANTICELULIT I LIMFNA DRENAŽA, SAVETI\t10/09/2014 u 12:32\nSomatotipovi Android – tzv. Jabuka masne ćelije rasporedjene najviše na trbuhu-najredje nastaje celulit i lako se eliminiše, Idealan – sandglass – peščani sat – ravnomerno rasporedjene masne ćelije Gynoidni – tzv.kruška – masne ćelije skoro isključivo rasporedjene na bedrima – najpogodnije za razvoj celulita i najkomplikovanije za […]\nANTICELULIT I LIMFNA DRENAŽA, SVI TRETMANI, TRETMANI TELA\t10/09/2014 u 12:25\nCelulit nam u početku predstavlja samo estetski problem. Medjutim, kada celulit uznapreduje tako da spontano boli i otežava obavljanje svakodnevnih aktivnosti, estetika je najmanje bitna. Ne bi smeli dozvoliti napredovanje celulita. Kad god da se odlučimo za anticelulit tretman, kasnije je nego što je trebalo! U okviru […]\nAirbrush – potamnjivanje – nakon tretmana\nSVI TRETMANI, TRETMANI TELA\t10/09/2014 u 09:48\nMožete se tuširati 6 sati nakon potamnjivanja! Boja se tokom prvog tuširanja lagano ispira i to je očekivano i normalno! Boja se „razvija“ i narednih 8 sati i tek nakon tog vremena zapravo dobijate krajnji rezultat! Ne izlažite tretiranu kožu direktnom suncu ili veštačkim UV izvorima najmanje 24h nakon […]\nAirbrush – potamnjivanje kože – priprema\nSVI TRETMANI, TRETMANI TELA\t10/09/2014 u 09:38\nNaglašavamo da je priprema za potamnjivanje vrlo jednostavna, ali ključna u dobijanju najboljeg rezultata i optimalnog trajanja preplanulosti! Dan ranije, mada bi bilo idealno dva dana ranije, uradite detaljan piling kože i nakon toga rehidrirajte i nahranite kožu hranljivim mlekom Pre dolaska na tretman, istuširajte se i ne […]


LEPA BRENA I DARA BUBAMARA GODINAMA NE PRIČAJU: Razlog će mnoge zabezeknuti! - Radio Balkanfox\nsubota 01. avgust 2020. 10:40h\nNjihov sukob traje već godinama unazad zbog neraščišćenih računa, a poslednji u nizu je eskalirao nakon Breninog koncerta u Areni 2018. godine jer je Dara tada napala Brenu da ju je iskopirala, što je nju šokiralo i uvredilo, piše “Svet”. Kao neko ko sebe smatra velikom zvezdom, bilo joj je ispod časti da dozvoli bilo kakve loše komentare Dare Bubamare, te se navodno potpuno distancirala od nje, o čemu govori i njihovo mimoilaženje u Monte Karlu.\n– Otkada nisu uspele da se dogovore oko izdavanja njenog albuma, one ne razgovaraju. Tada je Dara bila jako ljuta i tvrdila da gazdaricu “Granda” više ne želi da vidi, a pošto se posvađala i sa Sašom Popovićem, raskinut je ugovor sa “Grandom”. Brena joj je više puta prelazila preko raznih priča i uvreda koje su do nje dolazile od Dare, ali Dara nije reagovala. Ona zna da Dara nije loš čovek i da joj je brži jezik od pameti, ali nakon koncerta u Areni nije htela da se miri – otkriva izvor za pomenuti časopis.\n“Mila je definitivno moj tip devojke!”\nLjubavni život bivšeg učesnika ”Zadruge” Marka Janjuševića Janjuša ne prestaje da intrigira domaću javnost. Dok sve zanima da li je Janjuš pomirio sa Majom, košarkaševa supruga Ena ne gubi vreme...\npixabay OvanPoprilično ste osetljivi u emotivnim odnosima i to će se danas i sutra jasno videti. Imate priliku da napravite nov početak.BikNesigurno koračate kroz neke nove situacije i zbog toga je partner zbunjen, jer...\n8. августа 2020., 07:57


Obavještenje: Objava prijedloga međuentitetskih redova vožnje za usklađivanje – Vanjskotrgovinska komora BiH\nObavještenje: Objava prijedloga međuentitetskih redova vožnje za usklađivanje\nObavještavamo prijevoznike u Bosni i Hercegovini da su, na web stranici Vanjskotrgovinske komore Bosne i Hercegovine http://komorabih.ba/prijedlozi-redova-voznje/ objavljeni prijedlozi međunarodnih i međuentitetskih redova vožnje za usklađivanje, koji ispunjavaju početne uvjete za učešće u postupku usklađivanja (da su zahtjev i prijedlog reda vožnje dostavljeni u zatvorenoj koverti, da su zahtjev i prijedlog reda vožnje dostavljeni na propisanom obrascu iz Priloga 1. Pravilnika i da je dostavljen dokaz o izvršenoj uplati propisane naknade troškova postupka).\nU skladu sa odredbama člana 5. stav 3. Pravilnika o usklađivanju i registraciji međunarodnih i međuentitetskih redova vožnje („Službeni glasnik BiH br. 77/14 i 7/15), prijevoznici mogu, u propisanom roku od 15 dana od dana objave prijedloga redova vožnje (30.04.2015.godine) na web stranici Vanjskotrgovinske komore BiH, uložiti pisani prigovor Vanjskotrgovinskoj komori Bosne i Hercegovine, u pogledu usklađenosti njegovih minimalnih vremena s registriranim međunarodnim i međuentitetskim redovima vožnje za koje podnosilac prigovora posjeduje važeće rješenje Ministarstva.\nZa podnošenje prigovora prijevoznici mogu koristiti Obrazac „Prigovor na prijedlog reda vožnje”\nUz pisani prigovor prijevoznik je obavezan dostaviti ovjerenu kopiju važećeg rješenja Ministarstva sa ovjerenom kopijom registrovanog međunarodnog i međuentitetskog reda vožnje i dokaz o uplati naknade u postupku prigovaranja.


Izaberite šablon i otkrijte svoju najčudniju osobinu - Page 3 of 3 - WEB | Virealno\n7 Šablon 6\nAko ste izabrali plave tačke nacrtane vodenim bojama, to pokazuje da ste mirna, izbalansirana duša koja ostaje takva i pod pritiskom. Vi ste organizovani, detaljni i smireni - ali ste strastveni kada su u pitanju vaša uverenja i volite svim srcem. Vi ste mirna luka u oluji i vaši prijatelji voljene osobe izvlače snagu iz vašeg spokoja.\n8 Šablon 7\n9 Šablon 8\nPrethodnoPrethodno3 / 3SledeceSledece


Stočarstvo na šamačkom području\nПочетна Vijesti - aktuelnosti Stočarstvo na šamačkom području\nStočarstvo na šamačkom području\tpetak, 17 februar 2017 11:25\tУредник\tPrema podacima Veterinarske stanice oko 30 proizvođača na šamačkom području uzgajaju oko 1.000 ovaca, zadovolјni su podsticajem koji dobijaju od opštine, maksimum 400 KM godišnje za koje se prijavlјuju do 31. oktobra, a Parvilnik o podsticaju je svake godine novi i bude izrađen do marta mjeseca.\nPrema riječima predstavnika službe za lokalno ekonomski razvoj Ive Blažanovića potencijali za uzgoj ovaca je veliki, posebno u uslovima na površinama koje se ne obrađuju, ali je ova proizvodnja u zastoju.\nBlažanović dodaje da jedan proizvođač može ostvariti pravo na 400 KM podsticaja od opštine, napominjući da to zavisi od broja zahtjeva i od budžetske pozicije.Proizvođač iz Obudovca Simo Jovanović bavi se ovom proizvodnjom aktivno četiri godine, počeo je sa 20 ovaca, a danas ima 50.\n„Prvih 20 ovaca sam uvezao iz Srbije iz sela Matijevca koji imaju 90% ILD Frans, a rade i vještačku oplodnju. To je mesnata francuska ovca koja daje meso. Proširivao sam proizvodnju na 50 i mislio da je još proširim na 100 do 150, ali stao sam na 50 ovaca“ – kaže Jovanović.\nOn podsjeća da bi ostvario podsticaj od Ministarstva papirologija i sve što je potrebno da bi se prijavio košta koliko bi dobio i podsticaj, te se i ne javlјa, a zadovolјan je podsticajem od 400 KM iz opštine, navodeći da je to korektno.\nJovanović dodaje da ima objekte u blizini gdje borave ovce, a od maja mjeseca vodi ih na ispašu ima svoje zemlјište i torove napravlјene za lјetnu ispašu ovaca.\n„Kada se janje odvajam ovce posebno, hladno je, ali sam uspio da ih sve sačuvam“ - kaže Jovanović, napominjući da ima sigurnu prodaju, a vunu koje on sada ima 50 vreća kupuju nakupci po vrlo niskim cijenama 20 feninga po kilogramu.\nNa šamačkom području pored ILD Frans mesnate ovce koja ne daje mlijeko ima još pasmina kao pramenke, romanovska i cigaja.Svetlana Pavlović, dipl. žurnalista\nPoslednje ažurirano petak, 17 februar 2017 11:36\tGlavni meni


Doktorica - Emocije i Lifestyle: Ljubavni običaji širom svijeta\nLjubavni običaji širom svijeta\nProučavajući ljubavne običaje i kodekse zavođenja različitih naroda širom sveta, antropolozi i etnolozi su otkrili da, ako uopšte postoji domen u kojem ne vlada uniformnost, onda je to svakako ljubav. Ljubavni običaji i kodeksi zavođenja veoma se razlikuju od zemlje do zemlje i javljuju se u bezbroj varijacija.\nI zaista, o ljubavi i seksu možemo mnogo toga naučiti i od drugih, dalekih kultura koje ponekad imaju liberalnije poglede na seks od nas, neguju daleko istančanije odnose među partnerima i posebnu pažnju posvećuju veštini buđenja svih čula. Tako se u zemljama Bliskog i Dalekog istoka, ali i u nekim primitivnim afričkim plemenima i onima sa Nove Gvineje, vođenje ljubavi oduvek smatralo pravom umetnošću. U tim zemljama partneri jedno od drugog očekuju da pokažu izuzetnu maštovitost kako bi voljenoj osobi pružili maksimalno zadovoljstvo.\nNa drugoj strani sveta, međutim, u industrijski razvijenim zemljama, svakodnevno nastaju novi, moderni ljubavni običaji, ali broj samaca nikada nije bio veći! Nastupilo je doba organizovanog upoznavanja na slepo, upoznavanja na brzaka, vođenja ljubavi u virtuelnom svetu, preko Interneta, telefona ili SMS poruka. Stoga nije na odmet otkriti tajne ljubavnih rituala i običaja drugih naroda.\nBEZGRANIČNA MAŠTOVITOST U NOVOJ GVINEJI\nPripadnici pojedinih plemena na severu Papue Nove Gvineje zaista se ne mogu požaliti na nedostatak mašte i originalnih ideja. Oni, naime, imaju na raspolaganju čak 70 različiti ljubavnih i senzualnih programa kojima mogu začiniti svoj ljubavni život. Ti programi se u ovom egzotičnom i zabačenom delu sveta oduvek prenose usmenim putem, s kolena na koleno. Mladi parovi treba samo da se dogovore i zajedno odaberu onaj program koji oboma najviše odgovara i koji žele da primene u praksi. A pošto ovakve rasprave mogu trajati danima, pa i nedeljama, dozvoljeno im je, ukoliko su nestrpljivi, da pojedine delove programa odmah isprobaju!\nSENZUALNOST BOJA, MIRISA I POKRETA U MAROKU\nPred prvu bračnu noć svaka mlada Marokanka se i danas, kao i nekada, podvrgava vrlo složenom ritualu ulepšavanja kako bi istakla svoju lepotu ili prikrila nedostatke i egzotičnim mirisima i savršeno glatkom kožom zapalila sva čula svog izabranika. Kao nekada u haremima, i danas pored nje u ovoj posebnoj vrsti pripreme za predstojeći ljubavni čin učestvuju i prisustvuju samo žene. Prvo je na redu totalno depiliranje istopljenim šećerom, sledi trljanje čitavog tela grubom rukavicom koja koži daje elastičnost. Posle nežnog utrljavanja kombinacije orijentalnih aromatičnih ulja mošusa i sandalovine njena koža postaje nežna i sjajna kao somot i odiše božanstvenim mirisom. Tada na red dolazi tetoviranje kanom, izbor svetlucavog nakita i poluprozirnih, raznobojnih velova ispod kojih se sva skrivena lepota samo naslućuje i pred mladoženju stupa boginja iz "Hiljadu i jedne noći" koju on nikada neće poželeti da ostavi. Poznavaoci marokanskih običaja takođe tvrde da se u ovoj zemlji pored bračnog kreveta uvek nalazi unapred pripremljen čaj od jasmina sa nanom kojem Marokanci pripisuju jaka afrodizijačka svojstva.\nNEZABORAVNO MEDENO ISKUSTVO U EGIPTU\nNije ni čudo da su dva rimska imperatora Julije Cezar i Marko Antonije, koji su do tada osvojili gotovo ceo svet, poklekli pred lepotom i ljubavnim umećem prelepe Kleopatre. U njenoj postojbini na obalama Nila postojao je neobičan ali sladak običaj: ljubavnici bi jedno drugom mazali telo medom, naročito erogene zone, i potom se trudili da ga nežno poližu. Nema sumnje da u ovom nezaboravnom iskustvu oba partnera zaista istinskin uživaju. Uostalom, i felacio su izmislili stari Egipćani. Naime, boginja Izis je baš tako povratila u život svog voljenog Ozirisa.\nSEKSI PIRSING U INDIJI\nKo još nije čuo za Kama sutru ili za buđenje seksualne energije izvođenjem tantričkih joga vežbi? Seksualnost i veština uzajamnog seksualnog zadovoljavanja oduvek su deo istočnjačke tradicije. Otuda i drevni indijski običaj pirsinga penisa (apadavia). Posebnom tehnikom na muški polni organ se zakače drvene ili metalne kuglice čija je jedina namena da tokom ljubavnog čina ženi pričini što veće zadovoljstvo.\nSLADOSTRASNA AKUPUNKTURA U KINI\nPrema ovoj drevnoj kineskoj medicini "svaka igla, pa i ona muška, pruža zadovoljstvo i donosi zdravlje". U starim kineskim priručnicima za akupunkturu nalazi se i opis sladostrasne vežbe za opuštanje duše i tela koju treba izvoditi tri puta dnevno punih 20 dana: "Žena treba da legne na leđa, ispruženih i raširenih nogu. Muškarac neka klekne između njenih bedara i zada joj 27 udaraca svojom 'stabljikom od žada'."\nPrema drugom drevnom kineskom verovanju, ako je koža hladna teže je pokrenuti ljubavno uzbuđenje, jer telesna energija tada odlazi iz erotskih zona u druge delove tela da bi ih zagrejala. Zato jedno od osnovnih pravila vođenja ljubavi glasi: partnerovo telo treba uvek dodirivati toplim rukama!\nČUDESNI LEDENI ŽMARCI NA ALJASCI\nVećina muškaraca je oduševljena pričom o nadaleko čuvenoj gostoljubivosti Eskima koji će dragom gostu iz daleka rado prepustiti ženu ili kćerku da mu ledene noći na Aljasci učini toplijim i uzbudljivijim. Ali, da li znate da su sve do nedavno Eskimke na vrlo upečatljiv način svojim partnerima davale do znanja da žele malo nežnosti i seksa. One su običavale da muški polni organ nežno umotaju ili prekriju komadom zaleđene fokine kože. Tada bi celim njegovim telom prostrujale ledene iglice i žmarci koji su, prema narodnom predanju, i mrtvog Eskima vraćali u život!\nGEJŠA, ŽENA KOJA UGAĐA MUŠKARCU\nGejše su širom sveta sinonim za lepotu, šarm, otmenost i naravno veštinu zavođenja. Ipak, one su pre svega bile profesionalne zabavljačice zadužene da ugađaju muškarcima. Uspešna gejša je bila lepa, umiljata, posedovala je umetnički talenat i imala savršeno ponašanje. Morala je da zna da slika, peva, svira nekoliko instrumenata, da bude vešta igračica tradicionalnih japanskih plesova, kao i da bude vrlo elokventna. Njen zadatak je bio da ugađa muškarcu i apsolutno ga očara, kako svojim izgledom tako i prefinjenim ponašanjem. Zato je, umesto da odmah uskoči sa njim u krevet, gejša izvodila posebnu seksualnu igricu i lagano pojačavala njegovo seksualno uzbuđenje. Veče bi započinjala izvođenjem ljubavnih pesama i niza tradicionalnih plesova punih prikrivene erotike. Potom bi partnera uvukla u kadu napunjenu toplom vodom, kojoj bi dodala dve čaše sakea, da očisti telo i kožu učini mekom i glatkom. Usledilo bi prepuštanje čarima nežnog i laganog milovanja, ali samo do određene granice. Njihova senzualna noć nastavljala je penušavom i mirisnom masažom i međusobnim sapunjanjem da do tančina istraže jedno drugom naga tela. Uzbudljivu predigru gejša je nastavljala odvođenjem partnera do kreveta. Ali, on je morao da bude strpljiv i da sačeka. Onda bi ga potpuno razoružala svojim ulaskom, odevena u svileni kimono, noseći posudu sa trešnjama, grožđem, čokoladom ili sušijem.\nOznake: istančanije odnose, kodekse zavođenja, ljubav, ljubavni običaji, moderni ljubavni običaji, svijeta


ŠOKANTNA SAZNANJA: SRBIJA ZA HE ZVORNIK I BAJINA BAŠTA DUGUJE BIH GOTOVO PET MILIJARDI KM – Bosniaks.info\nŠOKANTNA SAZNANJA: SRBIJA ZA HE ZVORNIK I BAJINA BAŠTA DUGUJE BIH GOTOVO PET MILIJARDI KM\n12. Februara 2018. redakcija 0 Komentara\nHidroelektrane Zvornik i Bajina Bašta stoje na putu Republike Srbije ka članstvu u Evropskoj uniji (EU). Upravo su te dvije lokacije, uz dio općine Rudo, sporne tačke za definiranje granice sa Bosnom i Hercegovinom, a vremenski okvir koji stoji na raspolaganju našim istočnim komšijama za rješavanje tog otvorenog pitanja je sve uži.\nBez rješavanja granice sa BiH, Srbija ne može napredovati ka EU, a rješavanje granice zapravo je rješavanje pitanja ogromnih dugovanja Srbije prema BiH i rješavanje pitanja budućeg korištenja električne energije proizvedene na hidroelektranama Zvornik i Bajina Bašta.\nSrbija, tvrdi predsjednik Srbije Aleksandar Vučić, ne duguje BiH ništa i ima puno pravo besplatno koristiti hidroenergetski potencijal dijela rijeke Drine koji pripada našoj zemlji. Činjenice, s druge strane, govore drugačije.\nHidroelektrane Zvornik i Bajina Bašta izgrađene su na zajedničkom dijelu sliva rijeke Drine. Iako sliv pripada i Srbiji i BiH, električnu energiju proizvedenu na tim hidroelektranama u potpunosti koristi samo Srbija. S obzirom da se radi o prirodnom resursu, koji podliježe normama pravednog višenamjenskog korištenja zajedničkih vodotoka, očigledno je da se radi o uzurpaciji potencijala, ali i neuvažavanja suvereniteta i prava građana BiH na prirodne resurse svoje zemlje.\nHidroelektrana Zvornik je puštena u pogon 1957. godine. Prema raspodjeli potencijala, BiH bi trebalo pripasti 49,8 posto, a Srbiji 50,2 posto. Ukoliko u obzir uzmemo srednju godišnju proizvodnju ove hidroelektrane od 550 GWh, te tržišnu cijenu proizvedene energije (0,035 EUR/kWh), dolazimo do iznosa od 9,26 miliona eura koji bi svake godine trebali pripasti BiH.\nOd puštanja u pogon 1957. pa do 2017. godine, Hidroelektrana Zvornik je proizvela električnu energiju u vrijednosti od 1,116 milijardi eura. BiH bi, s tim u vezi, trebalo pripasti 555,6 miliona eura.\nIz Srbije se uglavnom brane upitnom tezom da je nekadašnja SR Srbija finansirala izgradnju ove hidroelektrane. Ukoliko ćemo tu upitnu tezu uzeti kao tačnu, odnosno da ćemo kao tačnu prihvatiti pretpostavku da je Srbija isključivo iz vlastitih sredstava investirala oko 110 miliona eura, evidentno je kako je Hidroelektrana Zvornik u međuvremenu “sama sebe otplatila” deset puta, što obesmišljava tezu da bi Srbija zbog investiranja u njenu izgradnju trebala imati ekskluzivno pravo na njeno korištenje i korištenje hidroenergetskog potencijala BiH.\nPrema međunarodnom pravu, koncesije za ovakve objekte se daju na period od 30 godina, s tim da se po modelu DBOT, kada je u pitanju inostrani investitor, nakon isteka koncesionog perioda objekat vraća u posjed i korištenje države na čijem se prostoru nalazi. Najduži period u praksi, ikada zabilježen u svijetu, je koncesija data na 50 godina. Uzimajući u obzir da Hidroelektrana Zvornik funkcionira već više od 60 godina, situacija je poprilično jasna.\nHidroelektrana Bajina Bašta je u pogon puštena 1968. godine, a njena srednja godišnja proizvodnja se kretala od 1625 GWh do 1819 GWh. Kada je Bajina Bašta u pitanju, raspodjela potencijala ide u korist BiH. Našoj zemlji pripada čak 67 posto, a Srbiji 33 posto potencijala.\nBiH bi, s tim u vezi, godišnje od Hidroelektrane Bajina Bašta trebalo pripasti 1088,8 GWh električne energije, odnosno, ukoliko u obzir uzmemo cijenu od 0,035 eura po kWh, 38 miliona eura. Ukupno je od 1968. do 2017. godine Hidroelektrana Bajina Bašta proizvela električne energije u vrijednosti od 2,783 milijardi eura. BiH je trebalo pripasti ukupno 1,862 milijardi eura.\nI kada je ova hidroelektrana u pitanju, Srbija zastupa upitnu tezu o pravu njenog korištenja zbog investiranja u njenu izgradnju. Ukupna investicija je vrijedna 435 miliona eura. Ukoliko u obzir uzmemo iznos proizvedene električne energije, onda se do sada isplatila više od šest puta.\nUkupna ostvarena proizvodnja obje hidroelektrane od njihovog puštanja u pogon je 111,125 GWh (HE Zvornik – 31,500 GWh/ HE Bajina Bašta – 79.625 GWh), a svu energiju je preuzela Republika Srbija.\nInstitucije BiH nikada nisu, ni formalno ni pravno, dale odobrenje Republici Srbiji za korištenje hidroenergetskih potencijala naše zemlje, koji imaju bitan utjecaj na upravljanje hidroenergetskim potencijalom Srbije. Hidroelektrane Zvornik i Bajina Bašta imaju raspoloživu instaliranu snagu od 550 mW i varijabilnu proizvodnju električne energije koja se može upotrijebiti za efikasno upravljanje hidroenergetskim sistemom te ostvariti dodatne benefite za korišteni period, uključujući i hitne isporuke “havarijske energije” na tržištu Jugoistočne Evrope. Ovi benefiti nisu uračunati u procjeni ukupne zarade od same proizvodnje električne energije, iako procjene govore da je taj benefit veći od 10 posto ukupne vrijednosti prosječnog kWh sa ovih objekata.\nRepublika Srbija, uzimajući u obzir sve navedeno, protupravno uzurpira dio prirodnih bogatstava naše zemlje i decenijama ih koristi bez plaćanja bilo kakve naknade. Ukoliko se potvrdi postojeća “AVNOJ-evska granica” BiH i Srbije, to bi dovelo u pitanje buduće besplatno korištenje bh. prirodnih resursa, što objašnjava žurbu Srbije da što prije riješi pitanje razgraničenja u svoju korist.\nUkoliko se BiH vrati pravo na pravednu raspodjelu voda, najveću korist će imati građani. Pored uvećane dobiti od proizvodnje električne energije, na raspolaganju će im biti niža cijena električne energije, što će ujedno učiniti našu privrednu fleksibilnijom za investiranje, a doći će do neminovnog rasta plaća i penzija.\n← POGLEDAJTE ČAPLJINSKI HUMOR NA FAŠISTIČKI NAČIN: Ukopali Željka Komšića, slavili Praljka i hašku šestorku\nGRADONAČELNIK DIGAO DOBOJ NA NOGE: UMJESTO NASTAVNICIMA, IZVINIO SE UČENICIMA I RODITELJIMA BOŠNJACIMA! →\n3. Januara 2018. redakcija 0\n28. Avgusta 2018. redakcija 0\nVJEROVALI ILI NE : RS ima povoljniju trgovinsku bilansu s Turskom nego s Rusijom!